
Ίδρυση Εταιρείας “Ολυμπιακό Χωριό 2004 Α. Ε ." προστασία 
Ολυμπιακών Συμβόλων και Σημάτων και άλλες διατά- 
ξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο 1 

Σύσταση ανώνυμης Εταιρίας με την επωνυμία 
"Ολυμπιακό Χωριό 2004 Α.Ε." 

1. Συνιστάται ανώνυμη Εταιρία, με την επωνυμία "Ολυ¬ 
μπιακό Χωριό 2004 Α.Ε." (στο εξής Εταιρία), με έδρα την 
Αθήνα. 

2. Η Εταιρία δεν ανήκει στο δημόσιο τομέα, λειτουργεί 
κατά τους κανόνες της ιδιωτικής οικονομίας και διέπεται 
από τις διατάξεις του άρθρου αυτού και συμπληρωματι- 
κώς από τη νομοθεσία περί ανωνύμων εταιριών. 

3. Η εποπτεία της Εταιρίας, πέραν εκείνης που προβλέ- 
πεται από τις γενικές διατάξεις περί ανωνύμων εταιριών, 
ασκείται από τον Υπουργό Εργασίας και Κοινωνικών 
Ασφαλίσεων, ο οποίος κατά την άσκηση της αρμοδιότη¬ 
τας αυτής και πέραν των προβλεπομένων στις επόμενες 
παραγράφους του παρόντος άρθρου: 

α) Εγκρίνει τις οικονομικές καταστάσεις, καθώς και την 
έκθεση διαχείρισης που υποβάλλει το Διοικητικό Συμβού¬ 
λιο στη Γενική Συνέλευση της Εταιρίας. 

β) Καταρτίζει με απόφασή του το καταστατικό αυτής και 
εγκρίνει τις τυχόν τροποποιήσεις αυτού. 

γ) Εγκρίνει τον οργανισμό λετουργίας της. 

δ) Ενημερώνεται για την πορεία των εργασιών της. 

ε) Δικαιούται να προκαλέσει έκτακτο διαχειριστικό 
έλεγχο από τριμελή ελεγκτική επιτροπή, αποτελούμενη 
από δικαστικούς λειτουργούς του Ελεγκτικού Συνεδρίου. 

4. Σκοπός της Εταιρίας είναι η κατασκευή, η επίβλεψη, 
η οργάνωση, ο συντονισμός, η συντήρηση και η εν γένει 
αξιοποίηση του Ολυμπιακού Χωριού, σύμφωνα με τις δια¬ 
τάξεις του ν. 2730/1999 (ΦΕΚ 130 Α'), όπως εκάστοτε 
ισχύουν, καθώς και τους όρους της σύμβασης που κα¬ 
ταρτίζεται σύμφωνα με το άρθρο 24 του ν. 2741/1999 
(ΦΕΚ 199 Α') μεταξύ της "Οργανωτικής Επιτροπής Ολυ¬ 
μπιακών Αγώνων - Αθήνα 2004 Α.Ε." και του Οργανισμού 


Εργατικής Κατοικίας (Ο.Ε.Κ). Ειδικότερα, στο σκοπό της 
Εταιρίας περιλαμβάνονται ιδίως: 

α) Η εκπόνηση μελετών, η ανάθεση της σύνταξης μελε¬ 
τών ή η συμμετοχή στην εκπόνηση μελετών που σχετίζο¬ 
νται με την ανέγερση του Ολυμπιακού Χωριού και των συ¬ 
νοδευτικών αυτού εγκαταστάσεων στη θέση Λεκάνες του 
Δήμου Αχαρνών, Ν. Αττικής, οι οποίες θα χρησιμοποιη¬ 
θούν για τηντέλεση των Ολυμπιακών Αγώνων και μετά την 
τέλεση των Ολυμπιακών Αγώνων ως πρότυπος οικιστικός 
πυρήνας και πολεοδομικό κέντρο. 

β) Η δημοπράτηση και η ανάθεση της κατασκευής του 
παραπάνω έργου με αυτοχρηματοδότηση ή συγχρημα- 
τοδότηση, προκειμένου να κατασκευασθούν σε αυτό κά¬ 
θε είδους κτιριακά συγκροτήματα, κτίρια ή κτίσματα τα 
οποία θα εξυπηρετούν τις ανάγκες στέγασης, σίτισης, 
άθλησης, ιατρικής περίθαλψης, ψυχαγωγίας και εκπλή¬ 
ρωσης θρησκευτικών καθηκόντων τόσο των αθλητών που 
θα λάβουν μέρος στους Ολυμπιακούς και Παρολυμπια- 
κούς Αγώνες του 2004 όσο και των οικιστών-δικαιούχων 
του Ο.Ε.Κ., οι οποίοι θα κατοικήσουντο Ολυμπιακό Χωριό 
μετά τη λήξη των Ολυμπιακών Αγώνων. 

γ) Η διαμόρφωση των ελεύθερων κοινόχρηστων χώρων 
πρασίνου του Ολυμπιακού Χωριού, η κατασκευή δρόμων 
πρόσβασης, πεζοδρόμων, ποδηλατοδρόμων και εν γένει 
κάθε είδους έργων υποδομής του Ολυμπιακού Χωριού. 

δ) Η συντήρηση, επισκευή, μετασκευή ή αναδιαρρύθμι- 
ση τόσο των κατοικιών του Ολυμπιακού Χωριού όσο και 
των κτιριακών συγκροτημάτων, κτιρίων, εν γένει κτισμά- 
των και ελεύθερων χώρων που υπάρχουν σε αυτό, ώστε 
μετά τη λήξη των Ολυμπιακών Αγώνων να εξυπηρετούν 
τις ανάγκες της μεταολυμπιακής χρήσης του οικισμού. 

ε) Η σύναψη κάθε είδους συμβάσεων μετο Δημόσιο ή με 
οποιοδήποτε φυσικό ή νομικό πρόσωπο δημοσίου ή ιδιω¬ 
τικού δικαίου, σχετικών με την κατασκευή και επίβλεψη 
κατασκευής του Ολυμπιακού Χωριού, τη διαχείριση, εκ¬ 
μετάλλευση, μίσθωση και προσωρινή παραχώρηση της 
χρήσης των οικιών, κτιριακών συγκροτημάτων, κτιρίων 
και εν γένει κατασκευών του Ολυμπιακού Χωριού, καθώς 
και των ελεύθερων χώρων αυτού. 

στ) Με απόφαση της Γ ενικής Συνέλευσης της Εταιρίας, 
που εγκρίνεται από τον Υπουργό Εργασίας και Κοινωνι¬ 
κών Ασφαλίσεων και η οποία δημοσιεύεται στην Εφημερί¬ 
δα της Κυβερνήσεως, μπορεί να διευρύνεται ο σκοπός 
της Εταιρίας. 

5. Η Εταιρία διοικείται από το Διοικητικό Συμβούλιο 
(Δ.Σ.),τον Πρόεδρό του καιτονΔιευθύνοντα Σύμβουλο. 

α) Το Δ.Σ. είναι επταμελές και αποτελείται από τον Πρό¬ 
εδρο, τον Διευθύνοντα Σύμβουλο και πέντε (5) μέλη. Ένα 
μέλος του Δ.Σ. ορίζεται με απόφαση του Υπουργού Εργα¬ 
σίας και Κοινωνικών Ασφαλίσεων και ένα μέλος με από¬ 
φαση του Υπουργού Πολιτισμού. Τα υπόλοιπα μέλη του 
Δ.Σ. ορίζονται με απόφαση του Δ.Σ. του Ο.Ε.Κ.. Τα μέλη 
του Δ.Σ. θα πρέπει να διαθέτουντο απαιτούμενο για τη θέ¬ 
ση τους κύρος και εμπειρία, ώστε να μπορούν να εκπλη¬ 
ρώσουν το σκοπό της Εταιρίας και να μην συνδέονται με 
σχέση εξαρτημένης εργασίας ή συγγένειας μέχρι τετάρ¬ 
του βαθμού εξ αίματος ή αγχιστείας, με πρόσωπα που εί¬ 
ναι συμβεβλημένα με αυτήν. Οι αποφάσεις του Υπουργού 
Πολιτισμού και του Δ.Σ. του Ο.Ε.Κ., με τις οποίες ορίζο¬ 
νται τα μέλη του Δ.Σ. της Εταιρίας, γνωστοποιούνται στον 
Υπουργό Εργασίας και Κοινωνικών Ασφαλίσεων. 

β) Η θητεία των μελών του Δ.Σ. είναι πενταετής και σε 
κάθε περίπτωση παρατείνεται μέχρι τη λύση της Εται¬ 
ρίας, με απόφαση της Γενικής Συνέλευσης, που εγκρίνε- 
ται από τον Υπουργό Εργασίας και Κοινωνικών Ασφαλί¬ 
σεων και δημοσιεύεται στην Εφημερίδα της Κυβερνήσε- 
ως. 

γ) Το Δ.Σ. της Εταιρίας συγκροτείται σε σώμα έπειτα 
από πρόσκληση του Υπουργού Εργασίας και Κοινωνικών 
Ασφαλίσεων και εκλέγει τον Πρόεδρο, τον Αντιπρόεδρο 
και τον Διευθύνοντα Σύμβουλο αυτού. 

δ) Με απόφαση της Γ ενικής Συνέλευσης της Εταιρίας, 
καθορίζονται η αποζημίωση του Προέδρου, του Διευθύ- 
νοντος Συμβούλου και των μελώντου Δ.Σ., οι αμοιβές και 
αποζημιώσεις του προσωπικού και των συμβούλων και 
κάθε άλλο συναφές θέμα. 

ε) Το Δ.Σ. συνεδριάζει με παρουσία πέντε (5) τουλάχι¬ 
στον μελών και αποφασίζει με απόλυτη πλειοψηφία των 
παρόντων ή αντιπροσωπευόμενων μελών. 

στ) Ο Πρόεδρος του Δ.Σ. εκπροσωπεί την Εταιρία, συ- 
γκαλεί το Δ.Σ., προεδρεύει των συνεδριάσεών του και 
ασκεί όλες τις αρμοδιότητες που προβλέπονται από το 
καταστατικό και τον κ.ν. 2190/1920. 

6. Το μετοχικό κεφάλαιο της Εταιρίας ορίζεται σε εκατό 
εκατομμύρια (100.000.000) δρχ., καλύπτεται εξ ολοκλή¬ 
ρου από τον Ο.Ε.Κ. και καταβάλλεται όπως ορίζει το κα¬ 
ταστατικό της Εταιρίας. Γιατις μετοχές που αντιστοιχούν 
στο κεφάλαιο αυτό, κυριότητας του Ο.Ε.Κ., εκδίδεται 
ένας ονομαστικός τίτλος. Οι μετοχές της Εταιρίας δεν 
επιτρέπεται να μεταβιβασθούν. Το Διοικητικό Συμβούλιο 
του Ο.Ε.Κ. ενεργεί ως Γ ενική Συνέλευση της Εταιρίας και 
έχει όλες τις σχετικές αρμοδιότητες, που προβλέπονται 
από τον κ.ν. 2190/1920, εκτός αν ορίζεται διαφορετικά 
στον παρόντα νόμο ή στο καταστατικό της Εταιρίας. Το 
μετοχικό κεφάλαιο της Εταιρίας μπορεί να αυξηθεί κατό¬ 
πιν απόφασης της Γενικής Συνέλευσης της Εταιρίας, η 
οποία εγκρίνεται από τον Υπουργό Εργασίας και Κοινωνι¬ 
κών Ασφαλίσεων και δημοσιεύεται νόμιμα. Για τις μετο¬ 
χές της αύξησης του κεφαλαίου εκδίδεται επίσης ένας 
ονομαστικός τίτλος υπέρ του Ο.Ε.Κ., που δεν επιτρέπεται 
να μεταβιβασθεί. 

7. Οι πόροι της Εταιρίας προέρχονται από τη χρηματο¬ 
δότηση και την επιχορήγηση του Ο.Ε.Κ., από προγράμ¬ 
ματα της Ευρωπαϊκής Ένωσης και Διεθνών Οργανισμών, 
από την επιχειρηματική δραστηριότητάτης και κάθε άλλη 
νόμιμη πηγή. Ο Ο.Ε.Κ. καταβάλλει το αρχικό κεφάλαιο 
της Εταιρίας καιτο κεφάλαιο που αντιστοιχεί σε τυχόν αυ¬ 


ξήσεις του, με τον τρόπο που προβλέπει το καταστατικό 
της Εταιρίας και αναλαμβάνει εξ ολοκλήρου τη δαπάνη 
για την ίδρυση της Εταιρίας. Τόσο οι χρηματοδοτήσεις 
όσο και οι επιχορηγήσεις είναι άτοκες και χωρίς παροχή 
εγγυήσεως εκ μέρους της Εταιρίας και χωρίς υποχρέωση 
επιστροφής των αντίστοιχων χρηματικών ποσών που δια¬ 
τίθενται από τον Ο.Ε.Κ., με βάση τον προϋπολογισμό του 
συγκεκριμένου έργου ή τμημάτων του, τον οποίο εγκρίνει 
το Δ.Σ. της Εταιρίας. Ο προϋπολογισμός αυτός συνοδεύ¬ 
εται και από πρόγραμμα χρηματορροών, που περιλαμβά¬ 
νουν το ποσό της προκαταβολής και τις τμηματικές πλη¬ 
ρωμές μέχρι την εξόφληση του έργου ή των έργων. Σε 
κάθε περίπτωση τα νόμιμα παραστατικά (τιμολόγια κ.λπ.) 
εκδίδονται απάτην Εταιρία προς τον Ο.Ε.Κ.. 

8. Ο διαχειριστικός έλεγχος της Εταιρίας ασκείται από 
ορκωτούς ελεγκτές, κατά τις διατάξεις της νομοθεσίας 
περί ανωνύμων εταιριών. 

9. Με πρόταση του Δ.Σ. της Εταιρίας και απόφαση της 
Γενικής Συνέλευσης αυτής, που εγκρίνεται από τον 
Υπουργό Εργασίας και Κοινωνικών Ασφαλίσεων, καταρτί¬ 
ζεται ο Οργανισμός λειτουργίας της Εταιρίας, καθορίζο¬ 
νται οι επί μέρους τομείς δραστηριότητας και η διάρθρω¬ 
σή τους, ο αριθμός των θέσεωντου προσωπικού της Εται¬ 
ρίας, τα προσόντα και ο τρόπος προσλήψεως, καθώς και 
κάθε σχετική λεπτομέρεια. Γ ια την απόσπαση στην Εται¬ 
ρία προσωπικού που απασχολείται με οποιαδήποτε σχέ¬ 
ση σε υπηρεσίες και φορείς του κατ’ άρθρο 1 παρ. 6 του 
ν. 1256/1982 (ΦΕΚ65 Α') δημόσιου τομέα, έχουν εφαρμο¬ 
γή οι διατάξεις της παραγράφου 15 του ν. 2598/1998 
(ΦΕΚ 66 Α'), όπως αυτές αντικαταστάθηκαν με τις διατά¬ 
ξεις της παραγράφου 15 του ν. 2730/1999 (ΦΕΚ 130 Α'). 
Για την εφαρμογή της παραγράφου αυτής τις αρμοδιό¬ 
τητες του Υπουργού Πολιτισμού ασκεί ο Υπουργός Ερ¬ 
γασίας και Κοινωνικών Ασφαλίσεων. Γ ιατηνπρόσληψη ει¬ 
δικών συμβούλων από την Εταιρία εφαρμόζονται οι δια¬ 
τάξεις του άρθρου 18 του ν. 2730/1999 (ΦΕΚ 130 Α'). 

10. Η διάρκεια της Εταιρίας ορίζεται μέχρι την 
31.12.2006. Μετά την ημερομηνία αυτή η Εταιρία λύεται 
με πράξη του Υπουργού Εργασίας και Κοινωνικών Ασφα¬ 
λίσεων, έπειτα από προηγούμενη απόφαση της Γενικής 
Συνέλευσης αυτής. Μετά τη λύση της Εταιρίας κάθε πε¬ 
ριουσιακό της στοιχείο περιέρχεται στον Ο.Ε.Κ.. Το προ¬ 
σωπικό που υπηρετεί με απόσπαση σε αυτήν επανέρχεται 
στις οργανικές του θέσεις καιτο προσωπικό που υπηρε¬ 
τεί με σχέση εργασίας ιδιωτικού δικαίου ή με σύμβαση έμ¬ 
μισθης εντολής, απολύεται με καταβολή των τυχόν προ- 
βλεπόμενων από το νόμο αποζημιώσεων. 

11. Με κοινή απόφαση των Υπουργών Πολιτισμού και 
Εργασίας και Κοινωνικών Ασφαλίσεων, που εκδίδεται με¬ 
τά από πρόταση των Διοικητικών Συμβουλίων της "Οργα¬ 
νωτικής Επιτροπής των Ολυμπιακών Αγώνων - Αθήνα 
2004 ΑΈ." και του Οργανισμού Εργατικής Κατοικίας 
(Ο.Ε.Κ.) και δημοσιεύεται στην Εφημερίδα της Κυβερνή- 
σεως, μπορεί να εκχωρούνται υπέρ της Εταιρίας του άρ¬ 
θρου αυτού, δικαιώματα και υποχρεώσεις του Ο.Ε.Κ. που 
απορρέουν από τη σύμβαση που καταρτίζεται σύμφωνα 
με το άρθρο 24 του ν. 2741/1999 (ΦΕΚ 199 Α') μεταξύ του 
Οργανισμού αυτού και της "Οργανωτικής Επιτροπής των 
Ολυμπιακών Αγώνων - Αθήνα 2004 Α.Ε.". 

12. Για την εκπόνηση των μελετών της Εταιρίας, την 
εκτέλεση των έργων και τις συναφείς προμήθειες και ερ¬ 
γασίες που εμπίπτουν στην αρμοδιότητάτης, εφαρμόζε¬ 
ται η παράγραφος 8 του άρθρου 5 του ν. 2229/1994 (ΦΕΚ 

138 Α'). Τους κανονισμούς που προβλέπονται από την πα¬ 
ράγραφο 8 του άρθρου 5 του ν. 2229/1994 (ΦΕΚ 138 Α') 
εγκρίνουν οι Υπουργοί Εργασίας και Κοινωνικών Ασφαλί¬ 
σεων, Πολιτισμού και Περιβάλλοντος, Χωροταξίας και 
Δημόσιων Έργων. 

13. Προς εκπλήρωση του σκοπού της, όσον αφορά τη 
Διεθνή Ζώνη του Ολυμπιακού Χωριού, η Εταιρία μπορεί 
να ιδρύει άλλες εταιρείες ή να συμμετέχει σε εταιρείες. 

Άρθρο 2 

Προστασία Ολυμπιακών Συμβόλων και Σημάτων 

Μετά την παράγραφο 8 του άρθρου 3 του ν. 2598/1998 
"Οργάνωση Ολυμπιακών Αγώνων - Αθήνα 2004" (ΦΕΚ 66 
Α'), προστίθεται παράγραφος 9, που έχει ως εξής: 

"9. α. Ως "Ολυμπιακά Σύμβολα και Σήματα" νοούνται όλα 
τα προστατευόμενα αγαθά που αναφέρονται στις παρα¬ 
γράφους 1 έως και 7 του άρθρου αυτού. Με κοινή από¬ 
φαση των Υπουργών Πολιτισμού και Δικαιοσύνης, που 
δημοσιεύεται στην Εφημερίδα της Κυβερνήσεως, μπορεί 
να προβλέπονται και άλλα συναφή προς αυτά αγαθά, που 
θα απολαύουν της ειδικής περί Ολυμπιακών Συμβόλων 
και Σημάτων προστασίας. Τα Ολυμπιακά Σύμβολα και Σή¬ 
ματα προστατεύονται κατά τις διατάξεις της κείμενης νο¬ 
μοθεσίας, ιδίως δε του ν. 2239/1994 "Περί σημάτων" (ΦΕΚ 
152 Α'), επιφυλασσομένων των διατάξεων των επόμενων 
περιπτώσεων. 

β. Η νομιμότητα της καθ' οιονδήποτε τρόπο χρήσης των 
Ολυμπιακών Συμβόλων και Σημάτων, ιδίως δε με την ανα¬ 
παραγωγή, επίθεση ή απεικόνισή τους σε προϊόντα, απο- 
δεικνύεται αποκλειστικά, είτε με έγγραφη συμφωνία του 
αδειούχου με την "Οργανωτική Επιτροπή Ολυμπιακών 
Αγώνων - Αθήνα 2004 Α.Ε." (εφεξής "η Εταιρία") που κα¬ 
τατίθεται στην αρμόδια Δ.Ο.Υ. ή καταχωρείται στα βιβλία 
σημάτων κατά τους όρους της παρ. 2 του άρθρου 16 του 
ν. 2239/1994, είτε με νόμιμο παραστατικό του Κώδικα Βι¬ 
βλίων και Στοιχείων (τιμολόγιο εκδόσεως του αδειούχου), 
που θα πρέπει απαραιτήτως να προσυπογράφεται από 
την Εταιρία. Εν ελλείψει εκατέρου των ανωτέρω εγγρά¬ 
φων, δεν επιτρέπεται άλλου είδους απόδειξη για τη νομι¬ 
μότητα χρήσης των Ολυμπιακών Συμβόλων και Σημάτων 
ή για τη γνησιότητα των προϊόντων και την προέλευσή 
τους, ακόμη και στις διαδικασίες εκείνες όπου συγχωρεί- 
ται η χρήση αποδεικτικών μέσων, που δεν πληρούν τους 
όρους του νόμου. 

γ. Η κατά το άρθρο 26παρ. 2του ν. 2239/1994 αγωγή επί 
παραλείψει και αποζημιώσει μπορεί να εισαχθεί και στο δι¬ 
καστήριο, στην περιφέρεια του οποίου η Εταιρία έχει την 
έδρα της. Σε κάθε περίπτωση προσβολής των Ολυμπια¬ 
κών Συμβόλων και Σημάτων, το δικαστήριο με την απόφα¬ 
σή του καταδικάζει τον εναγόμενο στην καταβολή χρημα¬ 
τικού ποσού για ικανοποίηση της ηθικής βλάβης του ενά- 
γοντα. Το ύψος του ποσού αυτού δεν μπορεί να είναι 
κατώτερο τωντριακοσίων χιλιάδων (300.000) δραχμών. 

δ. Τα ασφαλιστικά μέτρα για την προστασία των Ολυ¬ 
μπιακών Συμβόλων και Σημάτων διατάσσονται πάντοτε 
από τα μονομελή πρωτοδικεία. Η αίτηση μπορεί να εισα- 
χθεί και στο δικαστήριο, στην περιφέρεια του οποίου η 
Εταιρία έχει την έδρα της. Οι διατάξεις των άρθρων 693, 
715 παρ. 5 και 729 παρ. 5 του Κώδικα Πολιτικής Δικονο¬ 
μίας δεν εφαρμόζονται. 

ε. Όποιος, χωρίς να κατέχει εκάτερο των εγγράφων που 
προβλέπονται στην περίπτωση β' της παραγράφου αυ¬ 
τής, χρησιμοποιεί καθ' οιονδήποτε τρόπο Ολυμπιακά 


Σύμβολα και Σήματα, ιδίως με την αναπαραγωγή, επίθεση 
ή απεικόνισή τους σε προϊόντα, τιμωρείται με φυλάκιση 
τριών (3) τουλάχιστον μηνών και με χρηματική ποινή του¬ 
λάχιστον διακοσίων χιλιάδων (200.000) δραχμών. Τα αδι¬ 
κήματα του προηγούμενου εδαφίου θεωρούνται αυτό¬ 
φωρα και δικάζονται από το κατά τόπον αρμόδιο μονομε¬ 
λές πλημμελειοδικείο. Η διαδικασία των άρθρων 418 επ. 
του Κώδικα Ποινικής Δικονομίας ακολουθείται υποχρεω¬ 
τικά." 

Άρθρο 3 

Θέματα Εταιρίας "Αθήνα 2004 Α.Ε." και 
Ειδικής Γραμματείας Ολυμπιακών Αγώνων 

1. Η παρ. 6 του άρθρου 2 του ν. 2598/1998 (ΦΕΚ 66 Α') 
αντικαθίσταται ως εξής: 

"6. Όργανα διοίκησης της Εταιρίας είναι το Διοικητικό 
Συμβούλιο (Δ.Σ.), ο Πρόεδρος, ο Αντιπρόεδρός του και ο 
Διευθύνων Σύμβουλος. 

α. Το Δ.Σ. είναι δεκαπενταμελές και αποτελείται από τον 
Πρόεδρο, τον Αντιπρόεδρο, τον Διευθύνοντα Σύμβουλο 
και δώδεκα μέλη. Στο Δ.Σ. μετέχουν ως μέλη ο Δήμαρχος 
Αθηναίων, που αναπληρώνεται, όταν απουσιάζει ή κω¬ 
λύεται, από Αντιδήμαρχο ή Δημοτικό Σύμβουλο που ορί¬ 
ζεται από το Δήμαρχο, οι δύο Έλληνες - μέλη της Δ.Ο.Ε., 
καθώς και ο Πρόεδρος και ο Γενικός Γραμματέας της 
Ε.Ο.Α.. 

β. Η θητεία των μελών του Δ.Σ. είναι επταετής. Μέλος 
που ορίζεται σε αντικατάσταση άλλου μέλους συνεχίζει 
τη θητεία του προκατόχου του. Η θητεία των μελών του 
Δ.Σ. παρατείνεται και μετά τη λήξη της μέχρι τη θέση της 
Εταιρίας υπό εκκαθάριση. Το Δ.Σ. μπορεί να λειτουργή¬ 
σει, όχι όμως πέρα από ένα τρίμηνο, αν κάποια από τα μέ¬ 
λη του εκλείψουνή αποχωρήσουν για οποιονδήποτε λόγο 
ή απωλέσουν την ιδιότητα βάσει της οποίας ορίστηκαν, 
εφόσον, κατά τις συνεδριάσεις του, τα λοιπά μέλη επαρ¬ 
κούν ώστε να υπάρχει απαρτία. 

γ. Ο Πρόεδρος, ο Αντιπρόεδρος, ο Διευθύνων Σύμβου¬ 
λος και τα μέλη του Δ.Σ. της Εταιρίας ορίζονται με από¬ 
φαση του Πρωθυπουργού. 

δ. Με κοινή απόφαση των Υπουργών Οικονομικών και 
Πολιτισμού καθορίζονται η αντιμισθία, οι αποζημιώσεις, 
οι όροι απασχόλησης του Προέδρου, του Αντιπροέδρου, 
του Διευθύνοντος Συμβούλου και των μελών του Δ.Σ. και 
κάθε άλλο συναφές θέμα. 

ε. Με απόφαση του Δ.Σ. μπορεί να ανατίθενται συγκε¬ 
κριμένα καθήκοντα σε μέλη του Δ.Σ. της Εταιρίας, εφαρ- 
μοζομένης σε κάθε περίπτωση και της διάταξης της παρ. 
3του άρθρου 22του κ.ν. 2190/1920. 

στ. Ο Πρόεδρος του Δ.Σ. εκπροσωπεί την Εταιρία στην 
Ελλάδα και το εξωτερικό, συγκαλεί το Δ.Σ., προεδρεύει 
των συνεδριάσεών του και ασκεί όλες τις αρμοδιότητες 
που προβλέπονται από το καταστατικό ή καθορίζονται με 
αποφάσεις του Δ.Σ.. 

ζ. Τον Πρόεδρο αναπληρώνουν κατά σειρά ο Αντιπρόε¬ 
δρος, ο Διευθύνων Σύμβουλος ή άλλο μέλος του Δ.Σ. που 
ορίζεται από αυτό. 

η. Ο Αντιπρόεδρος προεδρεύει σε επιτροπές και επο¬ 
πτεύει τομείς που ορίζονται με απόφαση του Δ.Σ. και 
ασκεί κάθε άλλη αρμοδιότητα που του αναθέτει το Δ.Σ. με 
απόφασή του. 

θ. Ο Διευθύνων Σύμβουλος προΐσταται όλων των υπη¬ 
ρεσιών της Εταιρίας, διευθύνει τα έργα της και την εκ- 

προσωπείνομίμως. Με αποφάσεις του Δ.Σ. καθορίζονται 
ειδικότερα οι αρμοδιότητες του Διευθύνοντος Συμβού¬ 
λου. Τον Διευθύνοντα Σύμβουλο αναπληρώνει μέλος του 
Δ.Σ. που ορίζεται από αυτό. Ως αναπληρωτής του Διευ- 
θύνοντος Συμβούλου μπορεί να ορισθεί ο Πρόεδρος ή ο 
Αντιπρόεδρος του Δ.Σ.. 

ι. Με απόφαση του Δ.Σ. προκηρύσσονται οι κατά τομείς 
θέσεις των Γενικών Διευθυντών της Εταιρίας και καθορί¬ 
ζονται τα απαιτούμενα προσόντα. Οι Γενικοί Διευθυντές 
προσλαμβάνονται ύστερα από πρόταση του Διευθύνο- 
ντος Συμβούλου με απόφαση του Δ.Σ.. 

Οι Γενικοί Διευθυντές συγκροτούν υπό την προεδρία 
του Διευθύνοντος Συμβούλου το Συμβούλιο των Γ ενικών 
Διευθυντών. Στο Συμβούλιο των Γ ενικών Διευθυντών μπο¬ 
ρεί να ανατίθενται συγκεκριμένες αρμοδιότητες με από¬ 
φαση του Δ.Σ.. 

κ. Ο Πρόεδρος, ο Αντιπρόεδρος, ο Διευθύνων Σύμβου¬ 
λος, τα μέλη του Δ.Σ., οι Γενικοί Διευθυντές και όλοι οι 
υπάλληλοι της Εταιρίας και των θυγατρικών της εταιριών 
που εμπλέκονται με οποιονδήποτε τρόπο στη διαδικασία 
ανάθεσης και εκτέλεσης των συμβάσεων μελετών, έργων 
και προμηθειών, καθώς και τα μέλη των επιτροπών που 
συγκροτούνται στο πλαίσιο της διαδικασίας αυτής, υπά¬ 
γονται στους, κατά το άρθρο 24παρ. 1 του ν. 2429/1996 
(ΦΕΚ 55 Α'), όπως αυτός ισχύει, υποχρέους για την υπο¬ 
βολή δήλωσης περιουσιακής κατάστασης. Ο κατά την 
παρ. 4 του άρθρου 24 του ν. 2429/1996 κατάλογος συ- 
ντάσσεται και αποστέλλεται από τον Πρόεδρο του Δ.Σ. 
της Εταιρίας." 

2. Η περίπτωση α' της παρ. 21 του άρθρου 2 του ν. 
2598/1998 (ΦΕΚ 66 Α'), όπως η τελευταία προσετέθη με 
την παρ. 3 του άρθρου 15 του ν. 2730/1999 (ΦΕΚ 130 Α') 
αντικαθίσταται ως εξής: 

"α. Με υπουργικές αποφάσεις, που εκδίδονται εντός μη¬ 
νάς από τη δημοσίευση του νόμου αυτού, ορίζεται σε κά¬ 
θε Υπουργείο "Ολυμπιακός Υπεύθυνος" ως υπεύθυνος 
χειρισμού, διεκπεραίωσης, προώθησης και εν γένει υπο¬ 
στήριξης των σχετικών με την Ολυμπιακή οργάνωση θε¬ 
μάτων. Κάθε διοικητικό θέμα που έχει σχέση με την τέλε¬ 
ση των Ολυμπιακών Αγώνων του 2004 προωθείται προς 
διεκπεραίωση και επίλυση ως επείγον από τον αρμόδιο σε 
κάθε Υπουργείο Ολυμπιακό Υπεύθυνο. Στους Ολυμπια¬ 
κούς Υπευθύνους μπορεί με κοινή απόφαση του Υπουρ¬ 
γού Οικονομικών και του κατά περίπτωση αρμόδιου 
Υπουργού να καθορίζεται αμοιβή ή αποζημίωση, κατάπα- 
ρέκκλισητωνδιατάξεωντου ν. 2470/1997 (ΦΕΚ40Α'), κα¬ 
θώς και κάθε άλλης σχετικής διάταξης. Η παραπάνω 
αμοιβή ή αποζημίωση δεν μπορεί να υπερβαίνει το 20% 
των μηνιαίων αποδοχών των Ολυμπιακών Υπευθύνων και 
βαρύνει τον προϋπολογισμό του οικείου Υπουργείου." 

3. Τα δεύτερο, τρίτο, τέταρτο και πέμπτο εδάφια της πε- 
ριπτώσεως β' της παρ. 21 του άρθρου 2 του ν. 2598/1998 
(ΦΕΚ 66 Α'), όπως η τελευταία προσετέθη με την παρ. 3 
του άρθρου 15 του ν. 2730/1999 (ΦΕΚ 130 Α'), από τότε 
που ίσχυσαν, αντικαθίστανται ως εξής: 

"Η ειδική υπηρεσία που συνιστάται έχει ως σκοπό την 
υποστήριξη της Διυπουργικής Επιτροπής ("Ολυμπιάδα 
2004") και της Εθνικής Επιτροπής Ολυμπιακών Αγώνων 
2004, καθώς και το συντονισμό των υπηρεσιών των 
Υπουργείων και των νομικών προσώπων του ευρύτερου 
δημόσιου τομέα, των οποίων οι αρμοδιότητες σχετίζονται 
με την προετοιμασία και την τέλεση των Ολυμπιακών 
Αγώνων του 2004. 


Για την πραγματοποίηση του παραπάνω σκοπού, η ειδι¬ 
κή υπηρεσία που συνιστάται συνεργάζεται με την "Οργα¬ 
νωτική Επιτροπή Ολυμπιακών Αγώνων-Αθήνα 2004 Α.Ε.", 
τους Ολυμπιακούς Υπευθύνους και τις αρμόδιες υπηρε¬ 
σίες και μπορεί να ζητεί πληροφορίες, να προωθεί την έκ¬ 
δοση των αναγκαίων κανονιστικών πράξεων και να παρα¬ 
κολουθεί την εφαρμογή των μέτρων που αποφασίζονται 
από τα αρμόδια όργανα. Μπορεί επίσης, στα πλαίσια των 
αρμοδιοτήτων της, να συνιστά ομάδες εργασίας και επι¬ 
τροπές, η αποζημίωση των οποίων καθορίζεται με κοινή 
απόφαση των Υπουργών Πολιτισμού και Οικονομικών, να 
σχεδιάζει και να αναθέτει μελέτες και προγράμματα που 
σχετίζονται με την προετοιμασία του δημόσιου τομέα, 
όπως αυτός προσδιορίζεται στο ν. 2190/1994, για τους 
Ολυμπιακούς Αγώνες του 2004, καθώς και να διοργανώ- 
νει συνέδρια και άλλες ενημερωτικές εκδηλώσεις και να 
αναλαμβάνει συναφείς δράσεις προβολής. 

Συνιστάται θέση Ειδικού Γραμματέα με βαθμό α' ή β' 
των ειδικών θέσεων, ο οποίος προΐσταταιτης συνιστώμε- 
νης υπηρεσίας και διορίζεται με απόφαση του Υπουργού 
Πολιτισμού. Συνιστώνται τρεις θέσεις μετακλητών υπαλ¬ 
λήλων, το υπηρεσιακό καθεστώς των οποίων ρυθμίζεται 
ομοίως από τις ισχύουσες διατάξεις που αφορούντο προ¬ 
σωπικό των μετακλητών υπαλλήλων των γραφείων 
Υπουργών." 

4. Το έβδομο εδάφιο της περιπτώσεως β' της παρ. 21 
του άρθρου 2 του ν. 2598/1998 (ΦΕΚ 66 Α'), όπως η τε¬ 
λευταία προσετέθη με την παρ. 3 του άρθρου 15 του ν. 
2730/1999 (ΦΕΚ 130 Α'), αντικαθίσταται ως εξής: 

"Στην ειδική υπηρεσία που συνιστάται μπορεί να απο- 
σπώνται έως δέκα (10) υπάλληλοι κάθε κατηγορίας του 
Υπουργείου Πολιτισμού, υπηρεσιών άλλων Υπουργείων 
και γενικότερα του Δημοσίου ή νομικού προσώπου του 
δημόσιου τομέα, των οποίων οι αρμοδιότητες σχετίζονται 
με το σκοπό της ειδικής αυτής υπηρεσίας." 

5. Μετά την παράγραφο 21 του άρθρου 2 του ν. 
2598/1998 (ΦΕΚ 66 Α') προστίθεται παράγραφος 22 που 
έχει ως εξής: 

"22. Με απόφαση του Διοικητικού Συμβουλίου της 
"Οργανωτικής Επιτροπής των Ολυ μπιακών Αγώνων - Αθή¬ 
να 2004 Α.Ε." συγκροτείται νομικό συμβούλιο από συντα¬ 
ξιούχους ανώτατους δικαστές, συνταξιούχους ανώτατα 
μέλη του Νομικού Συμβουλίου του Κράτους, Καθηγητές 
Πανεπιστημίου και δικηγόρους. Στις αρμοδιότητες του 
οργάνου αυτού εμπίπτει ιδίως η γνωμοδότηση για θέμα¬ 
τα μείζονος σημασίας που εκφεύγουν της τρέχουσας 
ύλης της νομικής υπηρεσίας της Εταιρίας. Με όμοια από¬ 
φαση καθορίζεται και το ύψος της αποζημίωσης των με- 
λώντου συμβουλίου. Η ισχύς της παραγράφου αυτής αρ¬ 
χίζει από τη ν 1.11.1999." 

Άρθρο 4 

Συμπλήρωση και τροποποίηση του ν. 2730/1999 
και άλλες διατάξεις 

1. Στο πρώτο εδάφιο της περιπτώσεως στ' της παρ. 2 
του άρθρου 3 του ν. 2730/1999 (ΦΕΚ 130 Α') διαγράφο¬ 
νται οι λέξεις "κλίμακας 1:1000". 

2. Το πρώτο εδάφιο της παραγράφου 9 του άρθρου 3 
του ν. 2730/1999 (ΦΕΚ 130 Α') αντικαθίσταται, από τότε 
που ίσχυσε, ως εξής: 

"9. Εκκρεμείς διαδικασίες σχεδιασμού και οικιστικής 
οργάνωσης των περιοχών του άρθρου αυτού, οι οποίες 
έχουν αρχίσει κατά τη δημοσίευση του νόμου αυτού, συ- 

νεχίζονται και ολοκληρώνονται σύμφωνα με τις διατάξεις 
που τις διέπουν μέσα σε προθεσμία δεκαοκτώ (18) μηνών 
από τη δημοσίευση του παρόντος." 

3. Μετά την παράγραφο 3 του άρθρου 2 του ν. 
2730/1999 (ΦΕΚ 130 Α') προστίθεται παράγραφος 4 ως 
εξής: 

"4. Για την εγκατάσταση και απομάκρυνση μετά το πέ¬ 
ρας των Ολυμπιακών Αγώνων, προσωρινών αθλητικών 
εγκαταστάσεων κύριας και βοηθητικής χρήσης στις πε¬ 
ριοχές και τους χώρους υποδοχής Ολυμπιακών Έργων, 
που χωροθετούνται κατά το παρόν άρθρο, έχουν εφαρ¬ 
μογή οι διατάξεις των περιπτώσεων β'και γ' της παραγρά¬ 
φου 2 του άρθρου αυτού. Στην περίπτωση αυτήν, αντί της 
απαιτούμενης για τις μόνιμες αθλητικές εγκαταστάσεις 
οικοδομικής άδειας, απαιτείται έγκριση εργασιών που χο¬ 
ρηγείται από την υπηρεσία που ορίζεται με την απόφαση 
της περιπτώσεως β'της παραγράφου 1 του άρθρου 5 του 
νόμου αυτού. Με την ίδια ως άνω απόφαση καθορίζονται 
τα δικαιολογητικά, οι απαραίτητες μελέτες που πρέπει να 
υποβληθούν για τη χορήγηση έγκρισης των πιο πάνω ερ¬ 
γασιών, ο χρόνος ισχύος της, καθώς και ο χρόνος διατη- 
ρήσεως των εγκαταστάσεων, ο οποίος δεν μπορεί να 
υπερβαίνει τους έξι (6) μήνες μετά την τέλεση των Ολυ¬ 
μπιακών Αγώνων και κάθε σχετική λεπτομέρεια για την 
εφαρμογή της παραγράφου αυτής. Οι σχετικές αιτήσεις 
για την έγκριση των περιβαλλοντικών όρων και τη χορή¬ 
γηση της έγκρισης των πιο πάνω εργασιών υποβάλλονται 
είτε από τη Γ ενική Γ ραμματεία Αθλητισμού είτε από άλ¬ 
λους φορείς που έχουν αναλάβει την εκτέλεση των Ολυ¬ 
μπιακών Έργων." 

4. Το τρίτο και το τέταρτο εδάφιο της περίπτωσης γ'της 
παραγράφου 1 του άρθρου 3 του ν. 2730/1999 (ΦΕΚ 130 
Α') αντικαθίστανται ως εξής: 

"Στην περιοχή του Κέντρου Πολλαπλών Αθλητικών Χρή¬ 
σεων στο Φάληρο (θέση Ιπποδρόμου) ο μέσος καθοριζό¬ 
μενος συντελεστής δόμησης δεν μπορεί να υπερβαίνει το 
0,4 και το μέγιστο ποσοστό κάλυψης το 30%". 

5. Στο τέλος της περιπτώσεως α' της παραγράφου 16 
του άρθρου 2 του ν. 2598/1998, όπως αυτή αντικαταστά- 
θηκε μετηνπαρ. 1 του άρθρου 6 του ν. 2730/1999 και την 
παρ. 1 του άρθρου 24του ν. 2741/1999 (ΦΕΚ 199 Α'), προ¬ 
στίθενται τα εξής: 

"Οι διατάξεις της περιπτώσεως αυτής έχουν εφαρμογή 
και για την απόκτηση ακινήτων για την κατασκευή και δια¬ 
μόρφωση πολιτιστικών κτιρίων ή εγκαταστάσεων που 
εξυπηρετούν την τέλεση των Ολυμπιακών Αγώνων του 
2004, καθώς και για την εν γένει εκτέλεση έργων και προ¬ 
γραμμάτων που εξυπηρετούν τη διοργάνωση της Πολιτι¬ 
στικής Ολυμπιάδας." 

6. Μετά την παράγραφο 4 του άρθρου 12 του ν. 
2730/1999 (ΦΕΚ 130 Α') προστίθεται παράγραφος 5 που 
έχει ως εξής: 

" 5. Στις περιπτώσεις ακινήτων που ανήκουν στα πρό¬ 
σωπα της παρ. 1 του άρθρου 12 του ν. 2730/1999 και τα 
οποία προορίζονται, αμέσως ή εμμέσως, για την εκτέλε¬ 
ση έργων ή εγκαταστάσεων αναγκαίων για την τέλεση 
των Ολυμπιακών Αγώνων, εφόσον είναι μισθωμένα ή κα- 
τέχονται με οποιαδήποτε άλλη συμβατική ή εξωσυμβατι- 
κή σχέση ή παρανόμως, οι σχετικές συμβάσεις και σχέ¬ 
σεις λύονται μετά τρίμηνη προειδοποίηση από την Αθήνα 
2004 ή τους αναδόχους εκτέλεσης των έργων και εγκα¬ 
ταστάσεων, προς τους εκμισθωτές, μισθωτές ή κατό¬ 
χους. Ειδικά για την αποβολή των μισθωτών ή των κατό¬ 


χων που ενεργούν για λογαριασμό τους, οφείλεται απο¬ 
ζημίωση στους μισθωτές δώδεκα (12) μηνιαίων μισθωμά¬ 
των, η οποία καταβάλλεται από την "Οργανωτική Επιτρο¬ 
πή Ολυμπιακών Αγώνων - Αθήνα 2004 ΑΈ." ή τον φορέα 
εκτέλεσης του έργου. 

Ενάγοντες στη σχετική δίκη μπορεί να είναι και η "Οργα¬ 
νωτική Επιτροπή των Ολυμπιακών Αγώνων - Αθήνα 2004 
ΑΈ." ή ο φορέας ή ανάδοχος εκτέλεσης του συγκεκριμέ¬ 
νου έργου. 

Κάθε διαφορά που προκύπτει, εφόσον δεν επιλύεται 
συμβιβαστικώς, εκδικάζεται κατά τη διαδικασία της παρ. 
2 του άρθρου 11 του ν. 2730/1999. Η εκτέλεση της από¬ 
φασης που εκδίδεται δεν αναστέλλεται. 

Τα ακίνητα του άρθρου 12 παρ. Ιτουν. 2730/1999, με¬ 
τά την αποβολή του μισθωτή ή κατόχου μπορούν να χρη¬ 
σιμοποιούνται προσωρινά, μέχρι την έναρξη κατασκευής 
του Ολυμπιακού Έργου για δημόσιους σκοπούς ή σκο¬ 
πούς δημόσιας ωφέλειας (εξυπηρέτηση εκτέλεσης Ολυ¬ 
μπιακών έργων οδοποιίας, διευκόλυνσης λειτουργίας και 
διακίνησης επιβατώντου Μητροπολιτικού Σιδηρόδρομου 
-ΜΕΤΡΟ κ.λπ.)." 

7. Μετά την παράγραφο 9 του άρθρου 7 του ν. 
2730/1999 (ΦΕΚ 130 Α') προστίθεται παράγραφος 10 που 
έχει ως εξής: 

"10. Η "Οργανωτική Επιτροπή Ολυμπιακών Αγώνων - 
Αθήνα 2004 Α.Ε."δύναται να παρεμβαίνειπροσθέτως, χω¬ 
ρίς προδικασία, με δήλωσή της καταχωρούμενη στα πρα¬ 
κτικά, σε κάθε δίκη μεταξύ τρίτων ενώπιον οποιουδήποτε 
δικαστηρίου σε υποθέσεις που αναφέρονται στα Ολυ¬ 
μπιακά Έργα, την εκτέλεσή τους, τα Ολυμπιακά Σήματα 
και σύμβολα, τις υπηρεσίες και τις προμήθειες και γενικό¬ 
τερα σε υποθέσεις για την έκβαση των οποίων έχει έννο- 
μο συμφέρον." 

8. Στο τέλος του άρθρου 20 του ν. 2730/1999 (ΦΕΚ 130 
Α') προστίθεται νέο εδάφιο ως εξής: 

" Όπου στο άρθρο αυτό αναφέρεται το Ολυμπιακό Κέ¬ 
ντρο Ραδιοτηλεόρασης (ΙΒΟ - ΙηΙθΓηαίίοηαΙ ΒΓοαάοαεΙίηρ 
ΟθπΙθγ) νοείται και το Ολυμπιακό Κέντρο Τύπου (ΜΡΟ - 
Μαίη Ργθ55 ΟθπΙθγ)." 

9. Επιτρέπεται η κατασκευή από τον Οργανισμό Διεξα¬ 
γωγής Ιπποδρομιών Ελλάδος (Ο.Δ.Ι.Ε.) του Ολυμπιακού 
Κέντρου Πολλαπλών Αθλητικών Χρήσεων και των συνο¬ 
δευτικών του εγκαταστάσεων στο Φάληρο (θέση Ιππο¬ 
δρόμου). Η "Οργανωτική Επιτροπή Ολυμπιακών Αγώνων 
- Αθήνα 2004 Α. Ε." παρακολουθεί και έχει την εποπτεία τή¬ 
ρησης των ολυμπιακών προδιαγραφών και του χρονοδια¬ 
γράμματος της εκτέλεσης του έργου του Ολυμπιακού Κέ¬ 
ντρου Πολλαπλών Αθλητικών Χρήσεων, σύμφωνα με τις 
ανειλημμένες υποχρεώσεις της έναντι της Διεθνούς Ολυ¬ 
μπιακής Επιτροπής (Δ.Ο.Ε.) και κατά τους όρουςτης σύμ¬ 
βασης που καταρτίζεται μεταξύ αυτής και του Ο.Δ.Ι.Ε.. 

10. Επιτρέπεται στην "Οργανωτική Επιτροπή Ολυμπια¬ 
κών Αγώνων - Αθήνα 2004 ΑΈ." να καταβάλλει χρηματικά 
ποσά για την κάλυψη δαπανώνπου αφορούντη διενέργεια 
αναγκαστικών απαλλοτριώσεων, καθώς καιτην κατασκευή 
έργων και εγκαταστάσεων που εκτελούνται από τη Γενική 
Γ ραμματεία Αθλητισμού και εξυπηρετούν τη διεξαγωγή 
των Ολυμπιακών Αγώνωντου 2004. Για την κάλυψη των δα¬ 
πανών των ανωτέρω απαλλοτριώσεων, η παραπάνω Εται¬ 
ρία δύναται να καταβάλλειτα αναγκαία ποσά με απευθείας 
κατάθεση στο Ταμείο Παρακαταθηκών και Δανείων υπέρ 
των εκάστοτε δικαιούχων της σχετικής αποζημίωσης. Για 
την κάλυψη των δαπανών των ανωτέρω έργων και έγκατα- 

στάσεων, η παραπάνω Εταιρία δύναται να καταβάλλει τα 
αναγκαία ποσά στη Γενική Γραμματεία Αθλητισμού. 

ΙΙ.α. Με αποφάσεις του Υπουργικού Συμβουλίου που 
εκδίδονται ύστερα από εισήγηση της Διυπουργικής Επι¬ 
τροπής "Ολυμπιάδα 2004" και δημοσιεύονται στην Εφη¬ 
μερίδα της Κυβερνήσεως, μπορεί να ανατίθεται σε φο¬ 
ρείς του ευρύτερου δημόσιου τομέα, καθώς και σε 
υπουργεία και δημόσιες υπηρεσίες, η εκτέλεση Ολυμπια¬ 
κών έργων και εγκαταστάσεων, καθώς και άλλων τεχνι¬ 
κών έργων, που εξυπηρετούν την τέλεση των Ολυμπια¬ 
κών Αγώνων του 2004. Η "Οργανωτική Επιτροπή Ολυ¬ 
μπιακών Αγώνων - Αθήνα 2004 Α.Ε." παρακολουθεί και 
έχει την εποπτεία τήρησης των Ολυμπιακών προδιαγρα¬ 
φών καιτου χρονοδιαγράμματος της εκτέλεσης όλωντων 
έργων και εγκαταστάσεων που ανατίθενται με τις πιο πά¬ 
νω αποφάσεις, σύμφωνα με τις ανειλημμένες υποχρεώ¬ 
σεις της έναντι της Διεθνούς Ολυμπιακής Επιτροπής 
(Δ.Ο.Ε.) και κατά τους όρους συμβάσεωνπου καταρτίζο¬ 
νται μεταξύ αυτής και των φορέων που αναλαμβάνουντην 
εκτέλεση των παραπάνω έργων. 

β. Με προεδρικό διάταγμα, που εκδίδεται με πρόταση 
των Υπουργών Περιβάλλοντος, Χωροταξίας και Δημό¬ 
σιων Έργων και Πολιτισμού και του κατά περίπτωση αρ¬ 
μόδιου Υπουργού, μπορούν να συστήνονται στα υπουρ¬ 
γεία και στις δημόσιες υπηρεσίες που αναλαμβάνουν, 
σύμφωνα με τις διατάξεις του προηγούμενου εδαφίου, 
την υλοποίηση των παραπάνω έργων, Ειδικές Υπηρεσίες 
Δημοσίων Έργων (Ε.Υ.Δ.Ε.). Για τον προγραμματισμό, τη 
μελέτη και την παρακολούθηση των παραπάνω έργων, 
που χρηματοδοτούνται από οποιαδήποτε πηγή, έχουν 
εφαρμογή οιδιατάξειςτων άρθρων5 και8του ν. 679/1977 
(ΦΕΚ 245 Α') και των παραγράφων 1 και 4 του άρθρου 5 
του ν. 2229/1994 (ΦΕΚ 138 Α'), όπως αυτές ισχύουν. Όπου 
στις παραπάνω διατάξεις αναφέρεται ο Υπουργός Περι¬ 
βάλλοντος, Χωροταξίας και Δημόσιων Έργων και τα αρ¬ 
μόδια όργανα και υπηρεσίες του Υπουργείου Περιβάλλο¬ 
ντος, Χωροταξίας και Δημόσιων Έργων και της Γ.Γ.Δ.Ε. 
του Υπουργείου Περιβάλλοντος, Χωροταξίας και Δημό¬ 
σιων Έργων νοείται ο αρμόδιος Υπουργός και τα αρμόδια 
όργανα και υπηρεσίες του αρμόδιου Υπουργείου. Στην 
έκδοση των αποφάσεων με τις οποίες καθορίζονται οι 
αποδοχές και οι πάσης φύσεως αμοιβές του προσωπικού 
που απασχολείται στις Ε.Υ.Δ.Ε. με οποιαδήποτε σχέση 
εργασίας, συμπράττει και ο Υπουργός Οικονομικών. 

12. Στο τέλος της περιπτώσεως β.ν της παραγράφου 2 
του άρθρου 1 του ν. 2598/1998 (ΦΕΚ 66 Α') προστίθενται 
τα εξής: 

"καθώς και εκπρόσωπος του Εθνικού Συμβουλίου Νεολαί¬ 
ας (Ε.ΣΥ.Ν.) που ορίζεται από τη διοίκηση του φορέα αυτού." 

Άρθρο 5 

Σύσταση Ειδικής Υπηρεσίας Δημόσιων Έργων 
στην Γ ενική Γ ραμματεία Αθλητισμού του 
Υπουργείου Πολιτισμού και άλλες διατάξεις 
1. Με προεδρικό διάταγμα, που εκδίδεται με πρόταση 
του Υπουργού Πολιτισμού ή του αρμόδιου για τον αθλη¬ 
τισμό Υφυπουργού, μπορεί να συσταθεί στη Γενική Γ ραμ¬ 
ματεία Αθλητισμού, Ειδική Υπηρεσία Δημόσιων Έργων 
(Ε.Υ.Δ.Ε.), με αποκλειστική αρμοδιότητα τον προγραμμα¬ 
τισμό, τη μελέτη και την εκτέλεση των αθλητικών και λοι¬ 
πών έργων που έχουν ανατεθεί ή θα ανατεθούν στη Γενι¬ 
κή Γ ραμματεία Αθλητισμού και θα εξυπηρετήσουν τους 
Ολυμπιακούς Αγώνες του 2004. 


2. Οι διατάξεις των άρθρων 5 και 8 του ν. 679/1977 και 
του άρθρου 5 του ν. 2229/1994, όπως αυτές ισχύουν, 
εφαρμόζονται αντίστοιχα για τον προγραμματισμό, τη με¬ 
λέτη, την κατασκευή και την παρακολούθηση των παρα¬ 
πάνω έργων που χρηματοδοτούνται από οποιαδήποτε 
πηγή και υλοποιούνται από τις υπηρεσίες της Γενικής 
Γραμματείας Αθλητισμού. Όπου στις παραπάνω διατά¬ 
ξεις αναφέρεται ο Υπουργός Περιβάλλοντος, Χωροτα¬ 
ξίας και Δημόσιων Έργων και τα αρμόδια όργανα και υπη¬ 
ρεσίες του Υπουργείου Περιβάλλοντος, Χωροταξίας και 
Δημόσιων Έργων και της Γ.Γ.Δ.Ε. του Υπουργείου Περι¬ 
βάλλοντος, Χωροταξίας και Δημόσιων Έργων, νοείται ο 
αρμόδιος για τον αθλητισμό Υπουργός ή Υφυπουργός και 
τα αρμόδια όργανα και υπηρεσίες της Γενικής Γραμμα¬ 
τείας Αθλητισμού. 

Σχετικά με τις αποδοχές του προσωπικού που ασχολεί- 
ται στην Ε.Υ.Δ.Ε. εφαρμόζεται το τελευταίο εδάφιο της 
περιπτώσεως β'τηςπαρ. 11 του άρθρου 4 του παρόντος. 

Άρθρο 6 

Τροποποίηση των νόμων 2557/1997 και 2260/1994 

1. Η διάταξη της παραγράφου 2 του άρθρου 6 του ν. 
2557/1997 (ΦΕΚ 271 Α') καταργείται και προστίθεται νέα 
παράγραφος 2Α ως εξής: 

"2Α.α. Συνιστάται ανώνυμη Εταιρία με την επωνυμία 
"Ανώνυμη Εταιρία Προβολής της Ελληνικής Πολιτιστικής 
Κληρονομιάς Α.Ε.". Γ ιατις σχέσεις της Εταιρίας με την αλ¬ 
λοδαπή θα χρησιμοποιείται η ίδια επωνυμία σε πιστή με¬ 
τάφραση στην οικεία ξένη γλώσσα. 

β. Έδρα της Εταιρίας ορίζεται ο Δήμος Αθηναίων. Με 
απόφαση του Διοικητικού Συμβουλίου (Δ.Σ.) της Εται¬ 
ρίας και έγκριση του Υπουργού Πολιτισμού μπορεί να 
ιδρύονται υποκαταστήματα, παραρτήματα, γραφεία ή 
σημεία πώλησης της Εταιρίας στο εσωτερικό ή στο εξω¬ 
τερικό. Τους όρους λειτουργίας, καθώς και την έκταση 
και τη φύση των εργασιών των υποκαταστημάτων, πα¬ 
ραρτημάτων, γραφείων, σημείων πώλησης της Εταιρίας 
καθορίζει το Διοικητικό Συμβούλιο, με την απόφαση ιδρύ- 
σεώςτουςή με μεταγενέστερες αποφάσεις. Η Εταιρία δι¬ 
καιούται να κάνει χρήση των εργαστηρίων και των χώρων 
του Ταμείου Αρχαιολογικών Πόρων και Απαλλοτριώσεων, 
καθώς και των χώρων του Υπουργείου Πολιτισμού, σύμ¬ 
φωνα με τις σχετικές αποφάσεις του Υπουργού Πολιτι¬ 
σμού. 

γ. Η Εταιρία λειτουργεί κατά τις διατάξεις του ιδιωτικού 
δικαίου, εφόσον δεν ορίζεται ειδικότερα στις διατάξεις 
του παρόντος νόμου. Η Εταιρία εξαιρείται από τις διατά¬ 
ξεις για τους οργανισμούς και επιχειρήσεις του δημοσίου 
και ευρύτερου δημοσίου τομέα, όπως αυτός προσδιορί¬ 
ζεται στο ν. 2190/1994 (ΦΕΚ 28 Α') και από τις διατάξεις 
για τις εταιρείες που άμεσα ή έμμεσα ανήκουν στο Δημό¬ 
σιο. 

δ. Η Εταιρία απολαύει όλων των διοικητικών, οικονομι¬ 
κών και δικαστικών ατελειών, καθώς και όλωντων δικονο- 
μικών προνομίων του Δημοσίου. Επίσης, η Εταιρία απαλ¬ 
λάσσεται από κάθε δημόσιο, κοινοτικό, λιμενικό ή δικα¬ 
στικό τέλος ή άλλο φόρο, άμεσο ή έμμεσο, εισφορά υπέρ 
τρίτου, δικαίωμα και κράτηση και συμπαρομαρτούντες 
φόρους και τέλη εκτός του Φ.Π.Α.. 

ε. Σκοπός της Εταιρίας είναι η ανάδειξη και προβολή 
της πολιτιστικής κληρονομιάς καιτου πολιτιστικού δυνα¬ 
μικού της χώρας, καθώς και η οργάνωση και προβολή των 
Πολιτιστικών Ολυμπιάδων στο πλαίσιο της σχετικής πολι- 

τικής που καθορίζεται από το Υπουργείο Πολιτισμού. Τα 
προς διανομή κέρδη της Εταιρίας που προέρχονται από 
την ανάδειξη και προβολή της πολιτιστικής κληρονομιάς 
και του πολιτιστικού δυναμικού της χώρας διατίθενται 
στο χώρο ευθύνης των αρχαιολογικών και αναστηλωτι- 
κών υπηρεσιών του Υπουργείου Πολιτισμού και του 
Τ.Α.Π.Α., μέσω των υπηρεσιών του Υπουργείου Πολιτι¬ 
σμού και του Τ.Α.Π.Α.. Τα προς διανομή κέρδη και οι εν γέ- 
νει πόροι της Εταιρίας που προέρχονται απάτην οργάνω¬ 
ση και προβολή των Πολιτιστικών Ολυμπιάδων, όπως και 
από αντίστοιχες κάθε είδους χορηγίες διατίθενται στο 
Υπουργείο Πολιτισμού, για την ενίσχυση του θεσμού των 
Πολιτιστικών Ολυμπιάδων και εν γένει του πολιτιστικού 
προγράμματος της Χώρας, εκτός αν άλλως ορίζεται. 

Στο σκοπό αυτόν συμπεριλαμβάνονται ιδίως: 

I. Η παραγωγή, έκδοση και διάθεση βιβλίων, περιοδικών 
και άλλων εντύπων, οπτικοακουστικού υλικού, φωτογρα¬ 
φιών, παιχνιδιών ή άλλων συναφών αντικειμένων που συν¬ 
δέονται με την προβολή της πολιτιστικής κληρονομιάς, 
του σύγχρονου ελληνικού πολιτισμού και των Πολιτιστι¬ 
κών Ολυμπιάδων, καθώς και η οργάνωση συνεδριών και 
άλλων συναφών εκδηλώσεων στην Ελλάδα και το εξωτε¬ 
ρικό. 

II. Η διαχείριση των δικαιωμάτων του Δημοσίου επίτων 
στοιχείων της πολιτιστικής κληρονομιάς, στο μέτρο που 
αυτή της ανατίθεται κατά περίπτωση ή για κατηγορίες θε¬ 
μάτων με απόφαση του Υπουργού Πολιτισμού, μετά από 
γνώμη του Κεντρικού Αρχαιολογικού Συμβουλίου, όπου 
αυτή είναι απαραίτητη, ως εκ της φύσεως της κάθε περί¬ 
πτωσης ή του θέματος. 

III. Η εκπόνηση μελετών και η ανάθεση της σύνταξης με¬ 
λετών που σχετίζονται με τις Πολιτιστικές Ολυμπιάδες. 

IV. Ο σχεδιασμός και η υλοποίηση προγραμμάτων και 
δράσεων που αφορούν στην Πολιτιστική Ολυμπιάδα. 

V. Η προβολή της Πολιτιστικής Ολυμπιάδας στην Ελλά¬ 
δα και στο εξωτερικό. 

VI. Η σύναψη συμβάσεων με το Δημόσιο ή με οποιοδή- 
ποτε φυσικό ή νομικό πρόσωπο δημοσίου ή ιδιωτικού δι¬ 
καίου, σχετικών με την Πολιτιστική Ολυμπιάδα. 

VII. Κάθε άλλη συναφής μετά παραπάνω δραστηριότητα. 

στ. Όλα τα παραγόμενα από την Εταιρία ή με την έγκρι¬ 
ση της Εταιρίας είδη μπορεί να διατίθενται από τα Μουσεία 
του Κράτους, τα διατηρούμενα από το Τ.Α.Π.Α. πωλητήρια 
και από καταστήματα στο εσωτερικό και εξωτερικό που θα 
δημιουργηθούν προς το σκοπό αυτόν από την Εταιρία ή 
από άλλα συμβεβλημένα καταστήματα ή σημεία πώλησης. 

ζ. Το μετοχικό κεφάλαιο της Εταιρίας ορίζεται στο ποσό 
των πενήντα εκατομμυρίων (50.000.000) δραχμών που 
αντιστοιχεί σε μια μετοχή και καταβάλλεται εξ ολοκλήρου 
από το Τ.Α.Π.Α. το οποίο αναλαμβάνει τη μια μετοχή χω¬ 
ρίς δικαίωμα μεταβίβασής της. Η καταβολή του συνολι¬ 
κού εταιρικού κεφαλαίου θα γίνει σε ένα (1) μήνα απάτην 
έναρξη ισχύος του παρόντος. Το Τ.Α.Π.Α. και τρίτοι φο¬ 
ρείς δημοσίου ή ιδιωτικού δικαίου της ημεδαπής ή αλλοδα¬ 
πής μπορούν να χορηγούν χωρίς περιορισμό και μετά τήρη¬ 
ση των κειμένων διατάξεων, δάνεια στην Εταιρία για τις ανά¬ 
γκες λειτουργίας και για την προώθηση των σκοπών της. 

Η Γενική Συνέλευση της Εταιρίας έχει το δικαίωμα αυ- 
ξήσεως του κεφαλαίου με αντικατάσταση της αξίας της 
μιας αμεταβίβαστης μετοχής του Τ.Α.Π.Α.. Το Δ.Σ. συνέρ¬ 
χεται σε ένα δίμηνο από τη σύσταση ή μετά την αύξηση 
του κεφαλαίου, σε ειδική συνεδρίαση και πιστοποιεί με 
πρακτικό του την καταβολή του κεφαλαίου από το μέτοχο 


της Εταιρίας. Μέσα στην ίδια προθεσμία ο Πρόεδροςτου 
Δ.Σ. υποβάλλει στην εποπτεύουσα αρχή αντίγραφο του 
πρακτικού αυτού, το οποίο δημοσιεύεται σύμφωνα με τις 
διατάξεις του άρθρου 4 παρ. 1 του ν. 2339/1995. 

Η μετοχή είναι αναπαλλοτρίωτη, ονομαστική, έχει χρο¬ 
νολογία εκδόσεως, είναι σφραγισμένη με τη σφραγίδα 
της Εταιρίας και υπογράφεται από τον Πρόεδρο του Δ.Σ. 
και ένα σύμβουλο, που ορίζεται από Δ.Σ.. 

Οι πόροι της Εταιρίας προέρχονται από τη χρηματοδό¬ 
τηση του Υπουργείου Πολιτισμού, προγράμματα της Ευ¬ 
ρωπαϊκής Ένωσης ή Διεθνών Οργανισμών, χορηγίες, δά¬ 
νεια, καθώς και από κάθε άλλη πηγή. 

η. Η Εταιρία διοικείται από επταμελές διοικητικό συμ¬ 
βούλιο, το οποίο ορίζεται με απόφαση του Υπουργού Πο¬ 
λιτισμού με πενταετή θητεία, η οποία παρατείνεται μέχρι 
το διορισμό του νέου διοικητικού συμβουλίου. Μέλη του 
Δ.Σ. ορίζονται άτομα με ιδιαίτερη επιστημονική γνώση και 
επαγγελματική εμπειρία σχετική με το σκοπό και τις δρά¬ 
σεις της Εταιρίας. Ένα μέλος του Δ.Σ. του Τ.Α.Π.Α. θα εί¬ 
ναι μέλος του Δ.Σ. της Εταιρίας. Με την παραπάνω από¬ 
φαση διορισμού των μελών του Δ.Σ. της Εταιρίας ορίζο¬ 
νται και ο Πρόεδρος και ο Αντιπρόεδρος του Δ.Σ., καθώς 
και ο Διευθύνων Σύμβουλος της Εταιρίας. Η ιδιότητα του 
μέλους του διοικητικού συμβουλίου δεν είναι ασυμβίβα¬ 
στη με την ιδιότητα του δημοσίου υπαλλήλου. 

Η αποζημίωση των μελών του διοικητικού συμβουλίου 
και η αμοιβή του Προέδρου και του Διευθύνοντος Συμ¬ 
βούλου της Εταιρίας καθορίζονται με κοινή απόφαση των 
Υπουργών Οικονομικών και Πολιτισμού. Με απόφαση του 
Δ.Σ. μπορεί να ανατίθενται συγκεκριμένα καθήκοντα σε 
μέλη του Δ.Σ. της Εταιρίας. Το Δ.Σ. συνεδριάζει με πα¬ 
ρουσία πέντε (5) τουλάχιστον μελών και αποφασίζει με 
απόλυτη πλειοψηφία των παρόντων μελών. Ο Πρόεδρος 
του Δ.Σ. εκπροσωπεί την Εταιρία δικαστικώς και εξωδί- 
κως, συγκαλείτο Δ.Σ..προεδρεύει των συνεδριάσεώντου 
και ασκεί όλες τις αρμοδιότητες που προβλέπονται από 
τα καταστατικά ή καθορίζονται με αποφάσεις του Δ.Σ.. Ο 
Πρόεδρος αναπληρώνεται κατά σειρά από τον Αντιπρόε¬ 
δρο ή από το επόμενο, κατά σειρά αναγραφής των ονο¬ 
μάτων στην απόφαση διορισμού, μέλος. 

θ. Το Τ.Α.Π.Α. εκπροσωπείται στη Γενική Συνέλευση 
από το διοικητικό συμβούλιο. Πρόεδρος της Γενικής Συ¬ 
νέλευσης είναι ο Πρόεδρος του Τ.Α.Π.Α., αναπληρούμε- 
νος από τον Αντιπρόεδρο. Το διοικητικό συμβούλιο του 
Τ.Α.Π.Α. ασκεί στη Γενική Συνέλευση όλα τα δικαιώματα 
ψήφου και τα λοιπά δικαιώματα του Ταμείου, ως αποκλει¬ 
στικού μετόχου της Εταιρίας. 

Οι αποφάσεις της Γ ενικής Συνέλευσης λαμβάνονται κα¬ 
τά πλειοψηφία, σε περίπτωση δε ισοψηφίας, υπερισχύει η 
γνώμη του Προέδρου. 

Η Γ ενική Συνέλευση βρίσκεται σε απαρτία με πέντε (5) 
τουλάχιστον μέλη του Δ.Σ. του Τ.Α.Π.Α.. 

ι. Η εποπτείατης Εταιρίας για θέματα που ρυθμίζονται 
με τον παρόντα νόμο ασκείται από τον Υπουργό Πολιτι¬ 
σμού, ενώ αυτή που προβλέπεται από τις γενικές διατά¬ 
ξεις περί ΑΈ. ασκείται από τον Υπουργό Ανάπτυξης. 

ια. Η Εταιρία διέπεται από τις διατάξεις του παρόντος 
νόμου και των κατ' εξουσιοδότηση τούτου εκδιδομένων 
διοικητικών πράξεων, απότιςδιατάξειςτου καταστατικού 
της και για όσα θέματα δεν ρυθμίζονται με το καταστατι¬ 
κό, ισχύουν οι διατάξεις του κ.ν. 2190/1920, όπως εκά- 
στοτε ισχύουν. 

ιβ. Με κοινή απόφαση των Υπουργών Οικονομικών και 

Πολιτισμού καταρτίζεται και τροποποιείται το καταστατικό 
της Εταιρίας και ρυθμίζεται κάθε αναγκαία λεπτομέρεια. 

ιγ. Οι οικονομικές καταστάσεις της Εταιρίας ελέγχονται 
από ορκωτούς ελεγκτές κατά τις διατάξεις της νομοθε¬ 
σίας περί ανωνύμων εταιριών. 

ιδ. Με απόφαση του Δ.Σ. της Εταιρίας, η οποία εγκρίνε- 
ται από τον Υπουργό Πολιτισμού, καταρτίζεται ο οργανι¬ 
σμός λειτουργίας της Εταιρίας, καθορίζονται οι επί μέ¬ 
ρους υπηρεσιακές μονάδες και η διάρθρωσή τους, ο 
αριθμός των θέσεων του προσωπικού της Εταιρίας και τα 
προσόντα προσλήψεως, καθώς και κάθε σχετική λεπτο¬ 
μέρεια. Για την απόσπαση και πρόσληψη του προσωπικού 
της Εταιρίας έχουν εφαρμογή οι διατάξεις των παραγρά¬ 
φων 15 και 17 του άρθρου 2 του ν. 2598/1998 (ΦΕΚ66 Α'), 
όπως αυτές τροποποιήθηκαν με τις διατάξεις των παρα¬ 
γράφων 1 και 2, αντίστοιχα, του άρθρου 15 του ν. 
2730/1999 (ΦΕΚ 130 Α') και όπως εκάστοτε ισχύουν, κα¬ 
θώς και του άρθρου 18 του ν. 2730/1999 (ΦΕΚ 130 Α'), κα¬ 
τά παρέκκλιση των διατάξεων του ν. 2190/1994. Μετά τη 
λήξη της πρώτης Πολιτιστικής Ολυμπιάδας του 2004 η 
Εταιρία μπορεί, μετά από πρόταση του διοικητικού συμ¬ 
βουλίου και προηγούμενη έγκριση του Υπουργού Πολιτι¬ 
σμού, να μειώσει τον αριθμό του προσωπικού της στο 
απολύτως απαραίτητο για τη δραστηριότητά της για τις 
επόμενες Πολιτιστικές Ολυμπιάδες. Το προσωπικό που 
υπηρετεί με απόσπαση στην Εταιρία επανέρχεται στις ορ¬ 
γανικές του θέσεις και το προσωπικό που υπηρετεί με 
σχέση εργασίας ιδιωτικού δικαίου ή με σύμβαση έμμι¬ 
σθης εντολής απολύεται με την καταβολή των προβλεπό- 
μενων από το νόμο αποζημιώσεων. 

ιε. Με κανονισμούς που καταρτίζονται από το Δ.Σ. της 
Εταιρίας μετά από πρόταση του Διευθύνοντος Συμβού¬ 
λου αυτής και εγκρίνονται με απόφαση του Υπουργού Πο¬ 
λιτισμού, που δημοσιεύεται στην Εφημερίδα της Κυβερ- 
νήσεως, ρυθμίζονται οι προϋποθέσεις και η διαδικασία 
για: α) την ανάθεση εκπόνησης μελετών καιπαροχής υπη¬ 
ρεσιών, β) τη διενέργεια προμηθειών και γ) την ανάθεση 
εκτέλεσης έργων, καθώς και για τη σύναψη, εκτέλεση και 
λύση των σχετικών με τις παραπάνω περιπτώσεις α', β' και 
γ' συμβάσεων. Με τους κανονισμούς αυτούς επιτρέπεται 
να ρυθμίζονται τα παραπάνω θέματα κατά παρέκκλιση 
από κάθε διάταξη νόμου ή κανονιστικής πράξης, εκτός 
από τους σχετικούς κανόνες της Ευρωπαϊκής Ένωσης." 

2. Στο ν. 2260/1994, άρθρο πρώτο, παρ. 3 προστίθενται 
8 λέξεις μετά τις λέξεις "δημόσια έργα" ως εξής"... και τις 
δημόσιες συμβάσεις υπηρεσιών συμπεριλαμβανομένων 
των μελετών...". 

Άρθρο 7 

Εναρμόνιση με την Οδηγία 96/9/ΕΟΚ του Ευρωπαϊκού 
Κοινοβουλίου και του Συμβουλίου της 11ης Μαρτίου 
1996 σχετικά με τη νομική προστασία των βάσεων 
δεδομένων και άλλες διατάξεις 
1. Μετά την παρ. 2 του άρθρου 2του ν. 2121/1993 (ΦΕΚ 
25 Α') προστίθεται παράγραφος 2α ως εξής: 

"2.α. Αντικείμενο προστασίας είναι και οι βάσεις δεδο¬ 
μένων οι οποίες λόγω της επιλογής ή διευθέτησης του πε¬ 
ριεχομένου τους αποτελούν πνευματικά δημιουργήματα. 
Η προστασία αυτή δεν εκτείνεται στο περιεχόμενο των 
βάσεων δεδομένων και δεν θίγει κανένα από τα δικαιώμα¬ 
τα που υφίστανται στο περιεχόμενο αυτό. Ως βάση δεδο¬ 
μένων νοείται η συλλογή έργων, δεδομένων ή άλλων ανε¬ 
ξάρτητων στοιχείων, διευθετημένων κατά συστηματικό ή 


μεθοδικό τρόπο και ατομικώς προσιτών με ηλεκτρονικά 
μέσα ή με άλλο τρόπο". 

(άρθρα 3 και 1 παρ. 2 Οδηγίας 96/9) 

2. Στο άρθρο 2 παρ. 2 του ν. 2121/1993, στον έκτο στί¬ 
χο, διαγράφονται οι λέξεις "και οι βάσεις δεδομένων" και 
τίθεται ο σύνδεσμος "και" πριν από τη λέξη "οι ανθολο¬ 
γίες". 

3. Στο τέλος του άρθρου 3 του ν. 2121/1993 προστίθε¬ 
ται νέα παράγραφος με αριθμό 3 ως εξής: 

"3. Ο δημιουργός βάσης δεδομένων έχει το αποκλειστι¬ 
κό δικαίωμα να επιτρέπει ή να απαγορεύει: α) την προσω¬ 
ρινή ή διαρκή αναπαραγωγή της βάσης δεδομένων με κά¬ 
θε μέσο και μορφή, εν άλω ή εν μέρει, β) τη μετάφραση, 
προσαρμογή, διευθέτηση και οποιαδήποτε άλλη μετα¬ 
τροπή της βάσης δεδομένων, γ) οποιαδήποτε μορφή δια- 
νομήςτης βάσης δεδομένων ή αντιγράφωντης στο κοινό. 
Η πρώτη πώληση αντιγράφου της βάσης δεδομένων στην 
Κοινότητα από το δικαιούχο, ή με τη συγκατάθεσή του, 
συνεπάγεται ανάλωση του δικαιώματος μεταπώλησης 
του εν λόγω αντιγράφου στην Κοινότητα, δ) οποιαδήποτε 
ανακοίνωση, επίδειξη ή παρουσίαση της βάσης δεδομέ¬ 
νων στο κοινό, ε) οποιαδήποτε αναπαραγωγή, διανομή, 
ανακοίνωση, επίδειξη ή παρουσίαση στο κοινό των απο¬ 
τελεσμάτων των πράξεων που αναφέρονται στο στοιχείο 
β'. Ο νόμιμος χρήστης βάσης δεδομένων ή αντιγράφων 
της μπορεί να εκτελέσει χωρίς άδεια του δημιουργού, 
οποιαδήποτε από τις παραπάνω πράξεις οι οποίες είναι 
αναγκαίες για την πρόσβαση στο περιεχόμενο της βάσης 
δεδομένων και την κανονική χρησιμοποίησή της. Στο μέ¬ 
τρο που ο νόμιμος χρήστης δικαιούται να χρησιμοποιεί 
τμήμα μόνο της βάσης δεδομένων, η προηγούμενη διά¬ 
ταξη εφαρμόζεται μόνο για το τμήμα αυτό. Συμφωνίες 
αντίθετες προς τις ρυθμίσεις των δύο αμέσως προηγού¬ 
μενων εδαφίων είναι άκυρες." (άρθρα 5, 6 παρ. 1 και 15 
Οδηγίας 96/9) 

4. Στο τέλος του τίτλου του έβδομου κεφαλαίου του 
ν.2121/1993 προστίθενται οι λέξεις "και το δικαίωμα ειδι¬ 
κής φύσης του κατασκευαστή βάσης δεδομένων". 

5. Μετά το άρθρο 45 του ν. 2121/1993 προστίθεται άρ¬ 
θρο με 45Α ως εξής: 

"Άρθρο 45Α 

Δικαίωμα ειδικής φύσης του κατασκευαστή 
βάσης δεδομένων 

1. Ο κατασκευαστής βάσης δεδομένων έχει το δικαίω¬ 
μα να απαγορεύει την εξαγωγή ή/και επαναχρησιμοποίη- 
ση του συνόλου ή ουσιώδους μέρους του περιεχομένου 
της βάσης δεδομένων, αξιολογούμενου ποιοτικά ή ποσο¬ 
τικά, εφόσον η απόκτηση, ο έλεγχος ή η παρουσίαση του 
περιεχομένου της βάσης δεδομένων καταδεικνύουν ου¬ 
σιώδη ποιοτική ή ποσοτική επένδυση. Κατασκευαστής 
βάσης δεδομένων είναι το φυσικό ή νομικό πρόσωπο που 
λαμβάνει την πρωτοβουλία και επωμίζεται τον κίνδυνο 
των επενδύσεων. Δεν θεωρείται κατασκευαστής ο εργο¬ 
λάβος βάσης δεδομένων. 

(άρθρο 7 παρ. 1 Οδηγίας 96/9) 

2. Για τους σκοπούς του παρόντος άρθρου: α) "Εξαγω¬ 
γή" θεωρείται η μόνιμη ή προσωρινή μεταφορά του συνό¬ 
λου ή ουσιώδους μέρους του περιεχομένου βάσης δεδο¬ 
μένων σε άλλο υλικό φορέα με οποιοδήποτε μέσο ή με 
οποιαδήποτε μορφή και β) "επαναχρησιμοποίηση" νοείται 
η πάσης μορφής διάθεση στο κοινό του συνόλου ή ου¬ 
σιώδους μέρους του περιεχομένου της βάσης δεδομέ- 

νων με διανομή αντιγράφων, εκμίσθωση, μετάδοση με 
άμεση επικοινωνία ή με άλλες μορφές. Η πρώτη πώληση 
αντιγράφου μιας βάσης δεδομένων στην Κοινότητα από 
το δικαιούχο ή με τη συγκατάθεσή του συνιστά ανάλωση 
του δικαιώματος ελέγχου της μεταπώλησης του εν λόγω 
αντιγράφου στην Κοινότητα. Ο δανεισμός στο κοινό δεν 
συνιστά πράξη εξαγωγής ή επαναχρησιμοποίησης. 

(άρθρο 7 παρ. 2 Οδηγίας 96/9) 

3. Το δικαίωμα που αναφέρεται στην παράγραφο 1 
ισχύει ανεξάρτητα από το εάν η εν λόγω βάση δεδομένων 
ή το περιεχόμενό της προστατεύεται με τις διατάξεις για 
την πνευματική ιδιοκτησία ή με άλλες διατάξεις. Η προ¬ 
στασία βάσει του δικαιώματος που αναφέρεται στην πα¬ 
ράγραφο 1 δεν θίγει ενδεχόμενα δικαιώματα επί του πε¬ 
ριεχομένου τους. Το δικαίωμα ειδικής φύσης του κατα¬ 
σκευαστή βάσης δεδομένων μπορεί να μεταβιβασθεί με 
αντάλλαγμα ή χωρίς αντάλλαγμα ή να παραχωρηθεί η εκ¬ 
μετάλλευσή του με άδεια ή σύμβαση. 

(άρθρο 7 παρ. 3 και 4 Οδηγίας 96/9) 

4. Δεν επιτρέπεται η επανειλημμένη και συστηματική 
εξαγωγή ή/και επαναχρησιμοποίηση επουσιωδών μερών 
του περιεχομένου της βάσης δεδομένων, εφόσον συνε¬ 
πάγεται τη διενέργεια πράξεων που έρχονται σε σύ¬ 
γκρουση με την κανονική εκμετάλλευση της βάσης δεδο¬ 
μένων ή θίγουν αδικαιολόγητα τα νόμιμα συμφέροντα του 
κατασκευαστή της βάσης. 

(άρθρο 7 παρ. 5 Οδηγίας 96/9) 

5. Ο κατασκευαστής βάσης δεδομένων που έχει τεθεί 
στη διάθεση του κοινού με οποιονδήποτε τρόπο δεν μπο¬ 
ρεί να εμποδίσει το νόμιμο χρήστη της βάσης να εξάγει 
ή/και να επαναχρησιμοποιεί επουσιώδη μέρη του περιε¬ 
χομένου της αξιολογούμενα ποιοτικά ή ποσοτικά για 
οποιονδήποτε σκοπό. Εάν ο νόμιμος χρήστης δικαιούται 
να εξάγει ή/και να επαναχρησιμοποιεί τμήμα μόνο της βά¬ 
σης δεδομένων, η παρούσα παράγραφος εφαρμόζεται 
μόνο για το τμήμα αυτό. Ο νόμιμος χρήστης βάσης δεδο¬ 
μένων που έχει τεθεί στη διάθεση του κοινού με οποιον- 
δήποτε τρόπο δεν μπορεί: α) να εκτελεί πράξεις που έρ¬ 
χονται σε σύγκρουση με την κανονική εκμετάλλευση της 
βάσης αυτής ή θίγουν αδικαιολόγητα τα νόμιμα συμφέ¬ 
ροντα του κατασκευαστή της, β) να προξενεί ζημία στους 
δικαιούχους του δικαιώματος πνευματικής ιδιοκτησίας ή 
των συγγενικών δικαιωμάτων για τα έργα ή τις ερμηνείες 
ή εκτελέσεις που περιέχονται στην εν λόγω βάση δεδομέ¬ 
νων. Συμφωνίες αντίθετες προς τις ρυθμίσεις που προ- 
βλέπονται στην παρούσα παράγραφο είναι άκυρες. 

(άρθρα 8 και 15 Οδηγίας 96/9) 

6. Ο νόμιμος χρήστης της βάσης δεδομένων που έχει 
τεθεί στη διάθεση του κοινού με οποιονδήποτε τρόπο 
μπορεί, χωρίς την άδεια του κατασκευαστή της βάσης δε¬ 
δομένων, να εξάγει ή και/να επαναχρησιμοποιήσει ουσιώ¬ 
δες μέρος του περιεχομένου της: α) όταν πρόκειται για 
εξαγωγή, για εκπαιδευτικούς ή ερευνητικούς σκο-πούς, 
εφόσον αναφέρεται η πηγή και στο βαθμό που αυτό δι¬ 
καιολογείται από τον επιδιωκόμενο μη εμπορικό σκοπό, 
β) όταν πρόκειται για εξαγωγή ή/και επαναχρησιμοποίη- 
ση για λόγους δημόσιας ασφάλειας ή για σκοπούς διοι¬ 
κητικής ή δικαστικής διαδικασίας. Το δικαίωμα ειδικής 
φύσης ισχύει για τις βάσεις δεδομένων των οποίων οι κα¬ 
τασκευαστές ή οι δικαιούχοι είναι υπήκοοι Κράτους - Μέ¬ 
λους ή έχουν τη συνήθη διαμονή τους στο έδαφος της 
Κοινότητας. Εφαρμόζεται επίσης στις εταιρείες και επι¬ 
χειρήσεις που έχουν συσταθεί σύμφωνα με τη νομοθεσία 


Κράτους - Μέλους και οι οποίες έχουν την καταστατική 
τους έδρα, την κεντρική διοίκηση ή την κύρια εγκατάστα¬ 
σή τους εντός της Κοινότητας. Όταν η συγκεκριμένη 
Εταιρία ή επιχείρηση έχει μόνο την καταστατική της έδρα 
στο έδαφος της Κοινότητας, οι δραστηριότητές της πρέ¬ 
πει να συνδέονται πραγματικά και αδιάλειπτα με την οικο¬ 
νομία ενός Κράτους - Μέλους. 

(άρθρα 9 και 11 Οδηγίας 96/9) 

7. Το δικαίωμα που προβλέπεται στο άρθρο αυτό ισχύει 
από την περάτωση της κατασκευής της βάσης δεδομέ¬ 
νων και λήγει δεκαπέντε (15) έτη μετά την 1η Ιανουάριου 
του έτους που έπεταιτης ημερομηνίας περάτωσης. Στην 
περίπτωση βάσης δεδομένων η οποία έχει τεθεί στη διά¬ 
θεση του κοινού, με οποιονδήποτε τρόπο, πριν από τη λή¬ 
ξη της περιόδου που προβλέπεται στο προηγούμενο εδά¬ 
φιο, η διάρκεια της προστασίας του δικαιώματος που 
προβλέπεται στο παρόν άρθρο λήγει δεκαπέντε (15) έτη 
μετά την 1η Ιανουάριου του έτους το οποίο έπεται της 
ημερομηνίας κατάτην οποία η βάση τέθηκε για πρώτη φο¬ 
ρά στη διάθεση του κοινού. Οποιαδήποτε ουσιώδης τρο¬ 
ποποίηση, αξιολογούμενη ποιοτικά ή ποσοτικά, του πε¬ 
ριεχομένου μιας βάσης δεδομένων, ιδίως οποιαδήποτε 
ουσιώδης τροποποίηση εξαιτίας της διαδοχικής σώρευ- 
σης προσθηκών, διαγραφών ή μετατροπών, που έχουν 
ως αποτέλεσμα να θεωρείται ότι πρόκειται για νέα ουσιώ¬ 
δη επένδυση, αξιολογούμενη ποιοτικά ή ποσοτικά, παρέ¬ 
χει στη βάση που προκύπτει από την επένδυση αυτή δι¬ 
καίωμα ιδίας διάρκειας προστασίας. 11 

(άρθρο 10 Οδηγίας 96/9) 

6. Στο τέλος του άρθρου 72 του ν. 2121/1993, όπως έχει 
μεταγενέστερα τροποποιηθεί με το άρθρο 10 του ν. 
2435/1996 (ΦΕΚ 189 Α') προστίθεται νέα παράγραφος με 
αριθμό 8 ως εξής: 

"8. Οι ρυθμίσεις που αφορούν το δικαίωμα του δημι¬ 
ουργού βάσης δεδομένων, καθώς και το δικαίωμα ειδικής 
φύσης του κατασκευαστή βάσης δεδομένων δεν θίγουν 
τις διατάξεις που διέπουν ιδίως το δικαίωμα πνευματικής 
ιδιοκτησίας, τα συγγενικά δικαιώματα ή άλλα δικαιώματα 
ή υποχρεώσεις που υφίστανται επί των δεδομένων, των 
έργων ή άλλων στοιχείων ενσωματωμένων σε βάση δεδο¬ 
μένων, τα διπλώματα ευρεσιτεχνίας, τα σήματα, τα σχέ¬ 
δια και υποδείγματα, την προστασία των εθνικών θησαυ¬ 
ρών, πολιτιστικών αγαθών και αρχαίων έργων, το δίκαιο 
του ανταγωνισμού, το εμπορικό απόρρητο, την ασφά¬ 
λεια, την εμπιστευτικότητα, την προστασία των δεδομέ¬ 
νων προσωπικού χαρακτήρα, το σεβασμό της ιδιωτικής 
ζωής, καθώς και την πρόσβαση σε δημόσια έγγραφα ή το 
ενοχικό δίκαιο". 

(άρθρο 13 Οδηγίας 96/9) 

7. Στο τέλος του άρθρου 64 προστίθεται εδάφιο ως 
εξής: 

"Οι παραπάνω ρυθμίσεις εφαρμόζονται και στην περί¬ 
πτωση προσβολής πνευματικής ιδιοκτησίαςτου δημιουρ¬ 
γού βάσης δεδομένων, καθώς και του δικαιώματος ειδι¬ 
κής φύσης του κατασκευαστή βάσης δεδομένων". 

(άρθρο 12 Οδηγίας 96/9) 

8. Στο τέλος του άρθρου 65 του ν. 2121/1993,όπως έχει 
τροποποιηθεί με το άρθρο 3 του ν. 2435/1996, προστίθε¬ 
ται παράγραφος 6 ως εξής: 

"6. Οι αστικές κυρώσεις του παρόντος άρθρου εφαρμό¬ 
ζονται και στην περίπτωση προσβολής του δικαιώματος 
πνευματικής ιδιοκτησίαςτου δημιουργού βάσης δεδομέ- 

νων, καθώς και του δικαιώματος ειδικής φύσης του κατα¬ 
σκευαστή βάσης δεδομένων 11 . 

(άρθρο 12 Οδηγίας 96/9) 

9. Στο τέλος του άρθρου 66 του ν. 2121/1993, όπως έχει 
τροποποιηθεί με το άρθρο 3 του ν. 2435/1996, προστίθε¬ 
νται παράγραφοι 9 και 10 ως εξής: 

"9. Όποιος χωρίς δικαίωμα προβαίνει σε προσωρινή ή 
διαρκή αναπαραγωγή της βάσης δεδομένων, σε μετά¬ 
φραση, προσαρμογή, διευθέτηση και οποιαδήποτε άλλη 
μετατροπή της βάσης δεδομένων, σε διανομή της βάσης 
δεδομένων ή αντιγράφων της, σε ανακοίνωση, επίδειξη ή 
παρουσίαση της βάσης δεδομένων στο κοινό, τιμωρείται 
με φυλάκιση τουλάχιστον ενός (1) έτους και χρηματική 
ποινή ενός (1) έως πέντε (5) εκατομμυρίων δραχμών. 

10. Όποιος προβαίνει σε εξαγωγή ή/και επαναχρησιμο- 
ποίησητου συνόλου ή ουσιώδους μέρους του περιεχομέ¬ 
νου της βάσης δεδομένων χωρίς άδεια του κατασκευα¬ 
στή τιμωρείται με φυλάκιση τουλάχιστον ενός έτους και 
χρηματική ποινή ενός (1) έως πέντε (5) εκατομμυρίων 
δραχμών 11 . 

(άρθρο 12 Οδηγίας 96/9) 

10. Η προστασία των δημιουργών βάσεων δεδομένων 
που προβλέπεται από τις διατάξεις του νόμου αυτού πα¬ 
ρέχεται και στις βάσεις δεδομένων που δημιουργήθηκαν 
πριν από το χρόνο έναρξης ισχύος του άρθρου αυτού του 
παρόντος νόμου, εφόσον κατά την έναρξη αυτή πληρού- 
νται οι προϋποθέσεις για την προστασία με το δικαίωμα 
πνευματικής ιδιοκτησίας. Η προστασία αυτή δεν θίγει 
συμβάσεις που είχαν συναφθεί και δικαιώματα που είχαν 
κτηθεί πριν από την έναρξη ισχύος του παρόντος νόμου. 

(άρθρο 14 παρ. 1 και 4 Οδηγίας 96/9) 

11. Η προστασία των βάσεων δεδομένων με το δικαίω¬ 
μα ειδικής φύσης του κατασκευαστή βάσης δεδομένων 
παρέχεται και στις βάσεις δεδομένων, η κατασκευή των 
οποίων περατώθηκε το πολύ δεκαπέντε (15) έτη πριν από 
την έναρξη ισχύος του παρόντος νόμου, εφόσον κατά την 
έναρξη ισχύος του άρθρου αυτού του παρόντος νόμου 
πληρούν τις προϋποθέσεις για την προστασία του κατα¬ 
σκευαστή με το δικαίωμα ειδικής φύσης. Η προστασία αυ¬ 
τή δεν θίγει συμβάσεις που έχουν συναφθεί και δικαιώμα¬ 
τα που είχαν κτηθεί πριν από την έναρξη ισχύος του πα¬ 
ρόντος νόμου. 

(άρθρο 14 παρ. 3 και 4 Οδηγίας 96/9) 

12. Στο τέλος του άρθρου 71 του ν. 2121/1993, όπως 
έχει τροποποιηθεί με το άρθρο 8 παρ. 12 του ν. 2557/ 
1997, προστίθεται παράγραφος 5 ως εξής: 

"5. Τα άρθρα 2α, 3 παρ. 3, 45Α, 64 τελευταίο εδάφιο, 65 
παρ. 6, 65 παρ. 9 και 10, 72 παρ. 8 του νόμου αυτού, θε¬ 
σπίζονται σε εφαρμογή της Οδηγίας 96/9/ΕΟΚ του Ευ¬ 
ρωπαϊκού Κοινοβουλίου και του Συμβουλίου της 11ης 
Μαρτίου 1996 σχετικά με τη νομική προστασία των βάσε¬ 
ων δεδομένων". 

(άρθρο 16 παρ. 2 Οδηγίας 96/9) 

13. Το άρθρο 6 παρ. 2 περίπτωση α'του π.δ. 311/1994 
καταργείται. Το άρθρο 69 παρ. 2 εδ. α'του ν. 2121/1993 
τροποποιείται ως εξής: 

"Ο Οργανισμός Πνευματικής Ιδιοκτησίας επιχορηγείται 
με εισφορά ύψους 1% επί των ετήσιων ακαθάριστων εσό¬ 
δων εκάστου οργανισμού συλλογικής διαχείρισης που 
καταβάλλεται το αργότερο μέχριτην31η Οκτωβρίου εκά¬ 
στου έτους με βάση τον ισολογισμό του προηγούμενου 
έτους και εισπράττεται σύμφωνα με τον Κώδικα Εισπρά¬ 
ξεων Δημοσίων Εσόδων. Οι ετήσιοι ισολογισμοί των ορ¬ 


γανισμών συλλογικής διαχείρισης κατατίθενται στον 
Οργανισμό Πνευματικής Ιδιοκτησίας και στο Υπουργείο 
Πολιτισμού. Τα παραπάνω ισχύουν και για τους οργανι¬ 
σμούς συλλογικής προστασίας οι οποίοι υποχρεούνται να 
συντάσσουν ετήσιο ισολογισμό ο οποίος κατατίθεται στον 
Οργανισμό Πνευματικής Ιδιοκτησίας και στο Υπουργείο 
Πολιτισμού. Ως ακαθάριστα έσοδα λαμβάνονται τα έσο¬ 
δα, όπως αυτά ορίζονται από το Ενιαίο Λογιστικό Σχέδιο." 

14. Με προεδρικό διάταγμα ή κοινή απόφαση των 
Υπουργών Πολιτισμού και Εθνικής Οικονομίας και τυχόν 
κατά περίπτωση αρμόδιου Υπουργού ρυθμίζονται τα της 
προσαρμογής και εναρμόνισης προς την Οδηγία για το 
δικαίωμα παρακολούθησης, καθώς και την Οδηγία σχετι¬ 
κά με την εναρμόνιση ορισμένων θεμάτων πνευματικής 
ιδιοκτησίας και συγγενικών δικαιωμάτων στην κοινωνία 
των πληροφοριών που εκδίδονται από τα αρμόδια όργα¬ 
να της Ευρωπαϊκής Ένωσης. 

Άρθρο 8 

Τροποποίηση διατάξεων του ν. 2472/1997 και του 
Κώδικα Πολιτικής Δικονομίας 

1. Η περίπτωση α' της παρ. 2 του άρθρου 6 του ν. 
2472/1997 αντικαθίσταται ως εξής: 

"α) Το ονοματεπώνυμο ή την επωνυμία ή τον τίτλο του 
και τη διεύθυνσή του. Εάν ο υπεύθυνος επεξεργασίας δεν 
είναι εγκατεστημένος στην ελληνική επικράτεια ή σε τόπο 
όπου εφαρμόζεται το ελληνικό δίκαιο, θα πρέπει επιπρο- 
σθέτως να δηλώνεται το ονοματεπώνυμο ή η επωνυμία ή 
ο τίτλος και η διεύθυνση του εκπροσώπου του στην Ελλά¬ 
δα." 

2. Η περίπτωση θ' της παρ. 2 του άρθρου 6 του ν. 
2472/1997 διαγράφεται. 

3. Η περίπτωση γ' της παρ. 2 του άρθρου 7 του ν. 
2472/1997 αντικαθίσταται ως εξής: 

"γ) Η επεξεργασία αφορά δεδομένα τα οποία δημοσιο¬ 
ποιεί το ίδιο το υποκείμενο ή είναι αναγκαία για την ανα¬ 
γνώριση, άσκηση ή υπεράσπιση δικαιώματος ενώπιον δι¬ 
καστηρίου." 

4. Μετάτο άρθρο 7του ν. 2472/1997 προστίθεται άρθρο 
7Α, το οποίο έχει ως εξής: 

" Άρθρο 7Α 

Απαλλαγή υποχρέωσης γνωστοποίησης 
και λήψης άδειας 

1. Ο υπεύθυνος επεξεργασίας απαλλάσσεται από την 
υποχρέωση γνωστοποίησης του άρθρου 6 και από την 
υποχρέωση λήψης άδειας του άρθρου 7 του παρόντος 
νόμου στις ακόλουθες περιπτώσεις: 

α) Όταν η επεξεργασία πραγματοποιείται αποκλειστικά 
για σκοπούς που συνδέονται άμεσα με τη σχέση εργα¬ 
σίας ή έργου και είναι αναγκαία για την εκπλήρωση υπο¬ 
χρέωσης που επιβάλλει ο νόμος ή για την εκτέλεση της 
σύμβασης και το υποκείμενο έχει προηγουμένως ενημε¬ 
ρωθεί. 

β) Όταν η επεξεργασία αφορά πελάτες ή προμηθευτές, 
εφόσον τα δεδομένα δεν διαβιβάζονται ούτε κοινοποιού¬ 
νται σε τρίτους. Για την εφαρμογή της παρούσας διάτα¬ 
ξης τα δικαστήρια και οι δημόσιες αρχές δεν λογίζονται 
ως τρίτοι, εφόσον τη διαβίβαση ή κοινοποίηση επιβάλλει 
νόμος ή δικαστική απόφαση. Δεν απαλλάσσονται απάτην 
υποχρέωση γνωστοποίησης οι ασφαλιστικές εταιρίες για 
όλους τους κλάδους ασφάλισης, οι φαρμακευτικές εται¬ 
ρίες, οι εταιρίες εμπορίας πληροφοριών και τα χρηματο- 

πιστωτικά νομικά πρόσωπα, όπως οι τράπεζες και οι εται¬ 
ρίες έκδοσης πιστωτικών καρτών. 

γ) Όταν η επεξεργασία γίνεται από σωματεία, εταιρείες, 
ενώσεις προσώπων και πολιτικά κόμματα και αφορά δε¬ 
δομένα των μελών ή εταιρειών τους, εφόσον αυτοί έχουν 
δώσει τη συγκατάθεσή τους και τα δεδομένα δεν διαβι¬ 
βάζονται ούτε κοινοποιούνται σε τρίτους. Δεν λογίζονται 
τρίτοι τα μέλη ή εταίροι, εφόσον η διαβίβαση γίνεται προς 
αυτούς για τους σκοπούς των ως άνω νομικών προσώπων 
ή ενώσεων, ούτε τα δικαστήρια και οι δημόσιες αρχές, 
εφόσον τη διαβίβαση επιβάλλει νόμος ή δικαστική από¬ 
φαση. 

δ) Όταν η επεξεργασία γίνεται από ιατρούς ή άλλα πρό¬ 
σωπα που παρέχουν υπηρεσίες υγείας και αφορά ιατρικά 
δεδομένα, εφόσον ο υπεύθυνος επεξεργασίας δεσμεύε¬ 
ται από το ιατρικό απόρρητο ή άλλο απόρρητο που προ¬ 
βλέπει νόμος ή κώδικας δεοντολογίας και τα δεδομένα 
δεν διαβιβάζονται ούτε κοινοποιούνται σε τρίτους. Για την 
εφαρμογή της παρούσας διάταξης τα δικαστήρια και οι 
δημόσιες αρχές δεν λογίζονται ως τρίτοι, εφόσον τη δια¬ 
βίβαση ή κοινοποίηση επιβάλλει νόμος ή δικαστική από¬ 
φαση. Δεν εμπίπτουν στην απαλλαγή της παρούσας διά¬ 
ταξης τα νομικά πρόσωπα ή οργανισμοί που παρέχουν 
υπηρεσίες υγείας, όπως κλινικές, νοσοκομεία, κέντρα 
υγείας, κέντρα αποθεραπείας και αποτοξίνωσης, ασφαλι¬ 
στικά ταμεία και ασφαλιστικές εταιρίες, καθώς και οι 
υπεύθυνοι επεξεργασίας δεδομένων προσωπικού χαρα¬ 
κτήρα όταν η επεξεργασία διεξάγεται στο πλαίσιο προ¬ 
γραμμάτων τηλεϊατρικής ή παροχής ιατρικών υπηρεσιών 
μέσω δικτύου. 

ε) Όταν η επεξεργασία γίνεται από δικηγόρους, συμβο¬ 
λαιογράφους, άμισθους υποθηκοφύλακες και δικαστι¬ 
κούς επιμελητές και αφορά την παροχή νομικών υπηρε¬ 
σιών προς πελάτες τους, εφόσον ο υπεύθυνος επεξεργα¬ 
σίας δεσμεύεται από υποχρέωση απορρήτου που 
προβλέπει νόμος και τα δεδομένα δεν διαβιβάζονται ούτε 
κοινοποιούνται σε τρίτους, εκτός από τις περιπτώσεις 
που αυτό είναι αναγκαίο και συνδέεται άμεσα με την εκ¬ 
πλήρωση εντολής του πελάτη. 

2. Σε όλες τις περιπτώσεις της παραγράφου 1 του πα¬ 
ρόντος άρθρου, ο υπεύθυνος επεξεργασίας υπόκειται σε 
όλες τις υποχρεώσεις που προβλέπει ο παρών νόμος και 
υποχρεούται να συμμορφώνεται με ειδικούς κανόνες 
επεξεργασίας που η Αρχή εκδίδει σύμφωνα με την παρά¬ 
γραφο 3 του άρθρου 5 του παρόντος νόμου. 11 

5. Οι προθεσμίες των παραγράφων 1, 2 και 3 του άρ¬ 
θρου 24 του ν. 2472/1997 παρατείνονται έως την 21η Ια¬ 
νουάριου 2001. 

6. Στον Κώδικα Πολιτικής Δικονομίας προστίθεται νέο 
άρθρο 630 Α ως εξής: 

"Άρθρο 630 Α 

Η διαταγή πληρωμής επιδίδεται σε εκείνον κατά του 
οποίου στρέφεται μέσα σε προθεσμία δύο μηνών απάτην 
έκδοσή της. Αν η επίδοση δεν γίνει μέσα στην προθεσμία 
των δύο μηνών, η διαταγή πληρωμής παύει να ισχύει." 

Άρθρο 9 

Ρύθμιση θεμάτων μετόχων Ο.Τ.Ε. 

1. Σε κάθε μέτοχο που απέκτησε μετοχές του Ο.Τ.Ε. κα¬ 
τά τη δημόσια εγγραφή που έλαβε χώρα στην Ελλάδα 
σύμφωνα με την αριθμ. 4386/2.7.1999 απόφαση της Διυ¬ 
πουργικής Επιτροπής Αποκρατικοποίησης και εξακολου¬ 


θεί να τις κατέχει τουλάχιστον επί έξι (6) μήνες από την 
ημέρα μεταβίβασης και μέχρι τις 14.1.2000, παρέχεται 
μια δωρεάν μετοχή κυριότητας της Δημόσιας Επιχείρη¬ 
σης Κινητών Αξιών Α.Ε. (Δ.Ε.Κ.Α. Α.Ε.), ανά δέκα κατεχό- 
μενες κατά τα ανωτέρω μετοχές και μέχρι εκατό συνολι¬ 
κά δωρεάν μετοχές ανά μέτοχο. Η διάθεση των δωρεάν 
μετοχών παρέχεται ύστερα από απόφαση του Διοικητι¬ 
κού Συμβουλίου της Εταιρίας, η οποία εγκρίνεται από τον 
Υπουργό Οικονομικών. 

2. Οι δικαιούχοι των δωρεάν μετοχών απαλλάσσονται 
από οποιονδήποτε άμεσο ή έμμεσο φόρο ή άλλη εισφορά 
υπέρ του Δημοσίου, ασφαλιστικών ταμείων ή τρίτων για 
την αξία των ως άνω μετοχών του Ο.Τ.Ε.. 

3. Με απόφαση του Υπουργού Οικονομικών, οι διατά¬ 
ξεις των παραγράφων 1 και 2 του παρόντος άρθρου δύ- 
ναται να έχουν εφαρμογή σε κάθε μέτοχο που αποκτά με¬ 
τοχές κυριότητας Ελληνικού Δημοσίου ή της Δημόσιας 
Επιχείρησης Κινητών Αξιών Α.Ε. (Δ.Ε.Κ.Α. Α.Ε.) οποιων- 
δήποτε ανωνύμων εταιριών κατά τη δημόσια εγγραφή 
που λαμβάνει χώρα στην Ελλάδα, σύμφωνα με αποφά¬ 
σεις της Διυπουργικής Επιτροπής Αποκρατικοποίησης. 

Άρθρο 10 

Ενημέρωση συνταξιοδοτικών κωδίκων 
Τα μεταγλωττισμένα κείμενα των συνταξιοδοτικών κω¬ 
δίκων του Δημοσίου, όπως τα κείμενα αυτά θα διαμορ¬ 
φωθούν από την Επιτροπή που συστάθηκε με την απόφα¬ 
ση του Υπουργού των Οικονομικών αριθμ. 2/36389/ 
0004/22.6.1999 (ΦΕΚ 1359 Β'), δημοσιεύονται με προε¬ 
δρικά διατάγματα που εκδίδονται ύστερα από πρόταση 
του Υπουργού Οικονομικών. Ένα (1) μήνα μετά τη δημο¬ 
σίευση αυτή το μεταγλωττισμένο κείμενο θα ισχύει ως 
επίσημη απόδοση στη δημοτική του αντίστοιχου κώδικα 
και θα χρησιμοποιείται από άλατα κρατικά όργανα και λει¬ 
τουργούς για την εφαρμογή του δικαίου των συντάξεων. 
Σε περίπτωση νοηματικής διαφοράς επικρατεί το αρχικό 
κείμενο του νόμου που είναι διατυπωμένο στην καθαρεύ¬ 
ουσα. 

Άρθρο 11 

Ρύθμιση καταβολής επιδομάτων πολυτέκνων 
σε υπηκόους κρατών - μελών της Ευρωπαϊκής Ένωσης 
α. Οι διατάξεις της παρ. 4 του άρθρου 63 του ν. 
1892/1990 (ΦΕΚ 101 Α731.7.1990) της Γ1α/440/91 (ΦΕΚ 
90 Β /21.2.1991) κοινής υπουργικής απόφασης που κυ¬ 
ρώθηκε με το ν. 2008/1992 (ΦΕΚ 16 Α'/11.2.1992) και το 
άρθρο 3 του ν. 2163/1993 (ΦΕΚ 125 Α728.7.1993), όπως 
τροποποιήθηκαν και συμπληρώθηκαν με τις διατάξεις 
του άρθρου 39 του ν. 2459/1997 (ΦΕΚ 17 Α'/18.2.1997) 
έχουν ανάλογη εφαρμογή και στους υπηκόους των κρα¬ 
τών - μελών της Ευρωπαϊκής Ένωσης. 

β. Οι διατάξεις που ισχύουν για τους Έλληνες πολίτες 
και τους πολίτες της Ευρωπαϊκής Ένωσης σχετικά με την 
αναγνώριση πολυτεκνικής ιδιότητας, απονομής πολυτε- 
κνικών επιδομάτων, επιδόματος τρίτου παιδιού και ισό¬ 
βιας πολυτεκνικής σύνταξης, εφαρμόζονται με τους ίδι¬ 
ους όρους και προϋποθέσεις και στους υπηκόουςτων χω¬ 
ρών που εντάσσονται στον Ευρωπαϊκό Οικονομικό Χώρο 
(Κυρωτικός Νόμος Συμφωνίας 2155/93/ΦΕΚ 104 Α'). 

Άρθρο 12 

Θέματα Ελληνικού Οργανισμού Τουρισμού 
Κατά την αληθή έννοια των διατάξεων της παρ. 9 του 

άρθρου 30 του ν. 1558/1985 και του άρθρου 71 του ν. 
1943/1991, αυτές εφαρμόζονται και ως προς το Γενικό 
Γραμματέα του Ελληνικού Οργανισμού Τουρισμού και 
του Γραφείου του. 

Άρθρο 13 

Αύξηση συντελεστών επιστροφής Φ.Π.Α. στους αγρότες 
που υπάγονται στο ειδικό καθεστώς Φ.Π.Α. 

1. Το πρώτο εδάφιο της παραγράφου 2 του άρθρου 33 
του ν. 1642/1986 (ΦΕΚ 125 Α') αντικαθίσταται ως εξής: 

"2. Η επιστροφή του φόρου ενεργείται από το Δημόσιο 
με καταβολή στον αγρότη ποσού, το οποίο προκύπτει με 
την εραρμογή των κατ’ αποκοπή συντελεστών, στην αξία 
των παραδιδόμενων αγροτικών προϊόντων και των παρε¬ 
χόμενων αγροτικών υπηρεσιώντου Παραρτήματος ΙΝ/του 
παρόντος, ως εξής: 

α) τέσσερα τοις εκατό (4%), για τα προϊόντα και τις υπη¬ 
ρεσίες του Κεφαλαίου Α' και τα προϊόντα των παραγρά¬ 
φων 1,2 και 3 του Κεφαλαίου Β', 

β) πέντε τοις εκατό (5%), για τα υπόλοιπα προϊόντα του 
Κεφαλαίου Β' και 

γ) έξι τοις εκατό (6%), για τα προϊόντα του Κεφαλαίου 
Γ." 

2. Η παράγραφος 1 ισχύει για πωλήσεις αγροτικών 
προϊόντων και παροχή αγροτικών υπηρεσιών που πραγ¬ 
ματοποιήθηκαν από 1.1.1999 και εφεξής. 

Άρθρο 14 

Διαγραφή - αναστολή οφειλών και στεγαστική αποκατά¬ 
σταση σεισμοπλήκτων δικαιούχωντου Ο.Ε.Κ. 

1. Επιτρέπεται η διαγραφή των οφειλόμενων δόσεων 
δανείων που έχουν χορηγηθεί σε δικαιούχους του Ο.Ε.Κ. 
για αγορά ή ανέγερση κατοικίας με βάση το ν.δ. 
1138/1972 (ΦΕΚ 63 Α') και τους νόμους 1641/1986 (ΦΕΚ 
122 Α'), 1849/1989 (ΦΕΚ 113 Α') και 2224/1994 (ΦΕΚ 112 
Α), καθώς και η διαγραφή των οφειλόμενων δόσεων δα- 
νείωνπου έχουν χορηγηθεί για αποπεράτωση, επέκταση, 
αναμόρφωση και επισκευή κατοικίας, εφόσον οι κατοικίες 
για τις οποίες διατέθηκαν τα δάνεια αυτά βρίσκονται σε 
περιοχές που χαρακτηρίστηκαν με υπουργικές αποφά¬ 
σεις ή άλλες πράξεις αρμόδιων οργάνων σεισμόπληκτες 
και επιπλέον οι κατοικίες αυτές υπέστησαν ανεπανόρθω¬ 
τες βλάβες εξαιτίας σεισμού, με αποτέλεσμα να έχουν 
καταρρεύσει ή να έχουν κριθεί οριστικά κατεδαφιστέες 
από τις αρμόδιες Επιτροπές επανελέγχου του Υπουργεί¬ 
ου Περιβάλλοντος, Χωροταξίας και Δημόσιων Έργων. 

Η κατά το προηγούμενο εδάφιο διαγραφή επιτρέπεται 
μόνο για τις οφειλόμενες δόσεις των δανείων, που σύμ¬ 
φωνα με τις δανειακές συμβάσεις ανάγονται στο μετά το 
σεισμό χρονικό διάστημα και μόνο για τα ποσά που προ¬ 
έρχονται αποκλειστικά από κεφάλαια του Ο.Ε.Κ.. 

Διαγραφή των οφειλόμενων δόσεων επιτρέπεται και για 
δόσεις που οφείλονται για το μετά το σεισμό χρονικό διά¬ 
στημα απότίμημα εργατικών κατοικιών που κατασκευάζει 
ο Ο.Ε.Κ. ή διαμερισμάτων που αγοράζει, εφόσον οι κατοι¬ 
κίες και τα διαμερίσματα βρίσκονται σε περιοχές που χα¬ 
ρακτηρίστηκαν με υπουργικές αποφάσεις ή άλλες πρά¬ 
ξεις αρμόδιων οργάνων σεισμόπληκες και έχουν καταρ- 
ρεύσει ή έχουν κριθεί οριστικά κατεδαφιστέες από τις 
αρμόδιες Επιτροπές επανελέγχου του Υπουργείου Περι¬ 
βάλλοντος, Χωροταξίας και Δημόσιων Έργων. 

Για τη διαγραφή των οφειλόμενων δόσεων, σύμφωνα 
με το άρθρο αυτό, απαιτείται ως προϋπόθεση να έχουν 


εξοφληθεί όλες οι μέχρι την ημερομηνία του σεισμού λη¬ 
ξιπρόθεσμες οφειλές και σε περίπτωση που οι κατοικίες 
έχουν κριθεί οριστικά κατεδαφιστέες, πρέπει να έχει 
πραγματοποιηθεί προηγουμένως η κατεδάφισή τους. 

Με αποφάσεις του Υπουργού Εργασίας και Κοινωνικών 
Ασφαλίσεων, που εκδίδονται μετά από γνώμη του Δ.Σ. 
του Ο.Ε.Κ., καθορίζονται τα απαραίτητα δικαιολογητικά 
που απαιτούνται για την υπαγωγή στην παραπάνω ρύθμι¬ 
ση, ο τρόπος και η διαδικασία της διαγραφής, καθώς και 
κάθε άλλη αναγκαία λεπτομέρεια για την εφαρμογή των 
παραπάνω διατάξεων. 

2. Επιτρέπεται στους δικαιούχους του Ο.Ε.Κ. στους 
οποίους έχει χορηγηθεί δάνειο για αγορά ή ανέγερση κα¬ 
τοικίας με βάση το ν.δ. 1138/1972 (ΦΕΚ 63 Α') και τους νό¬ 
μους 1641/1986 (ΦΕΚ 122 Α'), 1849/1989 (ΦΕΚ 113 Α'), 
2224/1994 (ΦΕΚ 112 Α'), καθώς και σε όσους έχει χορηγη¬ 
θεί δάνειο για αποπεράτωση, επέκταση, αναμόρφωση και 
επισκευή κατοικίας, η χορήγηση και δεύτερου δανείου 
από τον Ο.Ε.Κ. για αγορά, ανέγερση και επισκευή κατοι¬ 
κίας, αποκλειστικά από κεφάλαια του Ο.Ε.Κ., εφόσον οι 
κατοικίες για τις οποίες χρησιμοποιήθηκαντα δάνεια αυτά 
βρίσκονται σε περιοχές που χαρακτηρίστηκαν με υπουρ¬ 
γικές αποφάσεις ή άλλες πράξεις αρμόδιων οργάνων σει¬ 
σμόπληκτες και υπέστησαν βλάβες εξαιτίας του σεισμού, 
με αποτέλεσμα να έχουν καταρ-ρεύσει ή να έχουν κριθεί 
οριστικά κατεδαφιστέες από τις αρμόδιες Επιτροπές επα¬ 
νελέγχου του Υπουργείου Περιβάλλοντος, Χωροταξίας 
και Δημόσιων Έργων ή να κριθούν από τις ίδιες Επιτροπές 
προσωρινά ακατάλληλες ή επισκευάσιμες. 

Στους δικαιούχους του Ο.Ε.Κ. στους οποίους έχει πα- 
ραχωρηθεί εργατική κατοικία ή αγορασμένο διαμέρισμα, 
εφόσον οι κατοικίες ή τα διαμερίσματα βρίσκονται σε πε¬ 
ριοχές που χαρακτηρίσθηκαν με υπουργικές αποφάσεις 
ή άλλες πράξεις αρμόδιων οργάνων σεισμόπληκτες και 
υπέστησαν βλάβες εξαιτίας του σεισμού, με αποτέλεσμα 
να έχουν καταρρεύσει ή έχουν κριθεί οριστικά κατεδαφι- 
στέες από τις αρμόδιες Επιτροπές επανελέγχου του 
Υπουργείου Περιβάλλοντος, Χωροταξίας και Δημόσιων 
Έργων ή να κριθούν από τις ίδιες Επιτροπές προσωρινά 
ακατάλληλες ή επισκευάσιμες, επιτρέπεται να χορηγείται 
ανάλογα δάνειο για αγορά ή ανέγερση κατοικίας ή δάνειο 
για επισκευή της κατοικίας ή του διαμερίσματος αποκλει¬ 
στικά από κεφάλαια του Ο.Ε.Κ. ή να συμμετέχουν στα 
προγράμματα παραχώρησης κατοικιών ή διαμερισμάτων 
με βάση τις ισχύουσες κάθε φορά διατάξεις του Κανονι¬ 
σμού "περί προϋποθέσεων παροχής κατοικίας και δανεί¬ 
ων υπάτου Ο.Ε.Κ". 

Απαραίτητη προϋπόθεση για τη χορήγηση του δανείου 
για αγορά ή ανέγερση κατοικίας ή την παραχώρηση κα¬ 
τοικίας ή διαμερίσματος είναι να έχει προηγουμένως 
πραγματοποιηθεί η κατεδάφιση της κατοικίας που κρίθη- 
κε οριστικά κατεδαφιστέα. 

Γ ια τη χορήγηση δανείου ή την παραχώρηση κατοικίας 
σύμφωνα με τα ανωτέρω, εφαρμόζονται κατά τα λοιπά οι 
διατάξεις του Κανονισμού "περί προϋποθέσεων παροχής 
κατοικίας και δανείων υπό του Ο.Ε.Κ.". 

Με αποφάσεις του Υπουργού Εργασίας και Κοινωνικών 
Ασφαλίσεων, που εκδίδονται μετά από γνώμη του Διοικη¬ 
τικού Συμβουλίου του Ο.Ε.Κ., καθορίζεται το ύψος του 
ποσού των δανείων, το επιτόκιο, οι λοιποί όροι και προϋ¬ 
ποθέσεις, καθώς και κάθε αναγκαία λεπτομέρεια για την 
εφαρμογή των διατάξεωντου παρόντος άρθρου. 

3. Αναστέλλεται από 7.9.1999 και για δύο χρόνια, με 

αντίστοιχη επιμήκυνση της συνολικής διάρκειας των δα¬ 
νείων, η πληρωμή των ληξιπρόθεσμων οφειλών και των 
οφειλών που γίνονται ληξιπρόθεσμες μετά την ημερομη¬ 
νία αυτή, οι οποίες αφορούν σε σεισμόπληκτους δικαιού¬ 
χους του Ο.Ε.Κ και προέρχονται από δάνεια αγοράς ή 
ανέγερσης κατοικίας που χορηγήθηκαν με βάση τους νό¬ 
μους 1849/1989 (ΦΕΚ 113 Α'), 2224/1994 (ΦΕΚ 112 Α') και 
από δάνεια αποπεράτωσης, επισκευής και επέκτασης κα¬ 
τοικίας, τα ποσά των οποίων προέρχονται αποκλειστικά 
από κεφάλαια του Ο.Ε.Κ.. 

Η ίδια αναστολή εξόφλησης και η αντίστοιχη επιμήκυν¬ 
ση παρέχεται και για οφειλές σεισμόπληκτων δικαιού- 
χωντου Ο.Ε.Κ., που προέρχονται από οφειλόμενο τίμημα 
εργατικών κατοικιών ή αγορασμένων διαμερισμάτων που 
παραχωρήθηκαν στους δικαιούχους αυτούς. 

Κατά το ως άνω χρονικό διάστημα της αναστολής οι 
οφειλές δεν επιβαρύνονται με τόκους υπερημερίας. 

Η ρύθμιση της παραγράφου αυτής αφορά σε οφειλές 
δικαιούχων των οποίων οι κατοικίες βρίσκονται σε περιο¬ 
χές, οι οποίες με υπουργικές αποφάσεις ή άλλες πράξεις 
αρμόδιων οργάνων χαρακτηρίσθηκαν σεισμόπληκτες 
εξαιτίαςτου σεισμού της 7.9.1999 και έχουν κριθεί από τις 
αρμόδιες Επιτροπές επανελέγχου του Υπουργείου Περι¬ 
βάλλοντος, Χωροταξίας καιΔημόσιων'Εργωνπροσωρινά 
ακατάλληλες, με την προϋπόθεση ότι τούτο θα βεβαιώνε¬ 
ται και από τις αρμόδιες τεχνικές υπηρεσίες του Ο.Ε.Κ.. 

Στις ρυθμίσεις της παρούσας παραγράφου υπάγονται 
και οι οφειλές της παραγράφου 1 του παρόντος άρθρου, 
εφόσον δεν πραγματοποιηθεί διαγραφή τους. 

Με αποφάσεις του Δ.Σ. του Ο.Ε.Κ. ρυθμίζονται οι ανα¬ 
γκαίες λεπτομέρειες για την εφαρμογή των διατάξεων 
της παραγράφου αυτής. 

Με αποφάσεις του Υπουργού Εργασίας και Κοινωνικών 
Ασφαλίσεων, που εκδίδονται μετά από γνώμη του Δ.Σ. 
του Ο.Ε.Κ., επιτρέπεται να γίνονται ανάλογες ρυθμίσεις 
για δικαιούχους που γίνονται σεισμόπληκτοι εξαιτίας με¬ 
ταγενέστερων σεισμών. 

4. Η ισχύς του άρθρου αρχίζει από τις 7 Σεπτεμβρίου 
1999. 

Άρθρο 15 

1. Η περίπτωση μ' της παρ. 1 του άρθρου 3 του ν. 
2601 /1998 τροποποιείται ως εξής: 

"μ. Επιχειρήσεις αποκλειστικής εκμετάλλευσης δημο¬ 
σίας χρήσεως, υπέργειων ή και υπόγειων, σταθμών αυτο¬ 
κινήτων, μόνο για την ίδρυση σταθμών χωρητικότητας 
τουλάχιστον σαράντα (40) θέσεων, πέραν αυτών που 
υποχρεώνει ο Γενικός Οικοδομικός Κανονισμός (Γ.Ο.Κ.) 
για την κάλυψη των μόνιμων αναγκών που προκύπτουν 
από τις χρήσεις του κτιρίου. 

Ενισχυόμενες δαπάνες: 

(ί) Η κατασκευή κτιριακών, ειδικών και βοηθητικών 
εγκαταστάσεων, καθώς και οι δαπάνες διαμόρφωσης πε¬ 
ριβάλλοντος χώρου. 

(ϋ) Η αγορά και η εγκατάσταση καινού ργιων σύγχρονων 
μηχανημάτων και λοιπού εξοπλισμού και η χρηματοδοτι¬ 
κή μίσθωση αυτών. 

(ίϋ) Η αγορά και η εγκατάσταση καινούργιων σύγχρο¬ 
νων συστημάτων αυτοματοποίησης διαδικασιών και μη¬ 
χανοργάνωσης, συμπεριλαμβανομένων των δαπανών 
αγοράς του αναγκαίου λογισμικού." 

2. Η περίπτωση η' της παραγράφου 3 του άρθρου 5 του 
ν. 2601/1998 αντικαθίσταται ως εξής: 


"η. Για τις επενδύσεις των δημόσιας χρήσης σταθμών 
αυτοκινήτων της περίπτωσης μ' της παρ. 1 του άρθρου 3 
παρέχονται για όλες τις περιοχές της χώρας τα παρακά¬ 
τω κίνητρα: 

(ί) Επιχορήγηση οκτακόσιων χιλιάδων (800.000) δρχ. 
ανά θέση στάθμευσης, στην περίπτωση που δημιουργού- 
νται υπέργειες θέσεις στάθμευσης, και ένα εκατομμύριο 
τετρακόσιες χιλιάδες (1.400.000) δρχ. ανά θέση στάθ¬ 
μευσης, στην περίπτωση που δημιουργούνται υπόγειες 
θέσεις στάθμευσης. 

(ϋ) Επιδότηση τόκων μεσομακροπρόθεσμου επενδυτι¬ 
κού δανείου κατά 40%. 

(ίϋ) Επιδότηση χρηματοδοτικής μίσθωσης καινούργιων 
σύγχρονων μηχανημάτων και λοιπού εξοπλισμού κατά 
40%. 

Το ποσό της επιδότησης της χρηματοδοτικής μίσθω¬ 
σης εξοπλισμού θα αφαιρείται από το συνολικό ποσό της 
επιχορήγησης που προκύπτει με βάση τις δημιουργούμε- 
νες θέσεις στάθμευσης. 

Το συνολικό ποσό της επιχορήγησης και της χρηματο¬ 
δοτικής μίσθωσης εξοπλισμού δεν μπορεί να υπερβαίνει 
το 50% του κόστους ολοκλήρωσης της επένδυσης." 

3. Η περίπτωση ίντης παραγράφου 3 του άρθρου 2 τρο¬ 
ποποιείται ως εξής: 

"ίν. Για επενδύσεις ίδρυσης δημοσίας χρήσεως σταθ¬ 
μών αυτοκινήτων, που γίνονται είτε από νέους είτε από 
παλαιούς φορείς". 

Άρθρο 16 

1. Το τμήμα του υπ' αριθμ. ΑΒΚ2543 ακινήτου του Δη¬ 
μοσίου που βρίσκεται στην Αθήνα και επί των οδών Βασι- 
λέως Κωνσταντίνου και Ριζάρη και Βασ. Σοφίας, το οποίο 
έχει παραχωρηθεί δωρεάν κατά κυριότητα, νομή και κα¬ 
τοχή στο Ίδρυμα "Βασίλειος και Ελίζα Γουλανδρή" με την 
κοινή απόφαση των Υπουργών Εθνικής Οικονομίας και Οι¬ 
κονομικών με αριθμ. πρωτ. 1110245/11400 Α0010/ 
3.12.1999: 

α. Χαρακτηρίζεται ως χώρος ανέγερσης κτιρίου για τη 
λειτουργία Μουσείου Σύγχρονης Τέχνης και σχετικών πα¬ 
ρεμφερών πολιτιστικών δραστηριοτήτων. 

β. Καθορίζονται σε αυτό, για την εκπλήρωση του σκο¬ 
πού της παραγράφου 1, οι ειδικοί όροι και περιορισμοί δό¬ 
μησης ως εξής: 

ί. Το μέγιστο συνολικό εμβαδόν του κτιρίου, συμπερι¬ 
λαμβανομένων και των υπόγειων χώρων οποιοσδήποτε 
χρήσης (κύριας ή βοηθητικής) θα είναι είκοσι πέντε χιλιά¬ 
δες τετραγωνικά (25.000 μ2) και ο μέγιστος συντελεστής 
δόμησης των υπέργειων τμημάτων των κτιρίων θα είναι 
οκτώ δέκατα (0,8), ήτοιη μέγιστη συνολική δόμηση υπέρ¬ 
γειας επιφάνειας του κτιρίου θα είναι 9.833 τ.μ.. 

ϋ. Η κάλυψη του οικοπέδου στους υπέργειους χώρους 
δεν θα υπερβαίνει το 50% και στους υπόγειους το 80% 
της επιφάνειας του οικοπέδου. Το μέγιστο ύψος του κτι¬ 
ρίου θα είναι 16μ. με εξαίρεση τμήμα του κτιρίου σε πο¬ 
σοστό 5% της συνολικής καλυπτόμενης επιφάνειας (5% X 
0,80 X εμβαδόν οικοπέδου), για το οποίο ορίζεται μέγιστο 
ύψος 27μ.. Ως αφετηρία μέτρησης υψών ορίζεται το μέ¬ 
σον της πλευράς του οικοπέδου επί της οδού Ριζάρη, 
όπως αυτό εμφαίνεται στο συνημμένο στην παραπάνω 
απόφαση τοπογραφικό διάγραμμα. 

ίϋ. Κατασκευάζονται τρία υπόγεια ως χώροι κύριας 
χρήσης οι οποίοι μπορούν να λειτουργούν με τεχνητό φω¬ 
τισμό και αερισμό, σε οποιαδήποτε στάθμη των κτιρίων. 

Εντός των πλάγιων ακάλυπτων χώρων μπορούν να τοπο¬ 
θετούνται υπόγεια παραρτήματα μηχανολογικών εγκατα¬ 
στάσεων και αγωγών. 

γ. Σε περίπτωση που τα υπόγεια του κτιρίου επεκταθούν 
πέραν του περιγράμματος του κυρίως κτιρίου, θα υπάρ¬ 
χει πρόβλεψη ώστε να μπορεί να τοποθετηθεί χώμα ικα¬ 
νού βάθους για φύτευση μεγάλων δέντρων. 

δ. Το κτίριο μπορεί να τοποθετηθεί σε ελάχιστη από¬ 
σταση 2,5 μ. από το όριο του οικοπέδου προς την οδό Ρι- 
ζάρη (πλευράΜΝ) καιδμ. κατά ελάχιστο απότοόριοπρος 
την πλευρά της υφιστάμενης Λεωφόρου Βασιλέως Κων¬ 
σταντίνου (πλευρά ΑΒΙ), ενώ στα λοιπά όρια αυτού ορίζε¬ 
ται απόσταση ενός μέτρου (1 μ.) το ελάχιστο. 

ε. Επιβάλλεται η δημιουργία υπόγειου χώρου στάθμευ¬ 
σης δυναμικότητας είκοσι (20) θέσεων αυτοκινήτων επι¬ 
βατικής χρήσης (Ι.Χ.) για την εξυπηρέτηση του προσωπι¬ 
κού του κτιρίου. Ουδεμία δε άλλη υποχρέωση απορρέου- 
σα από τις διατάξεις του ν. 960/1979 υφίσταται. 

2. Κάθε άλλη γενική ή ειδική διάταξη, αντικείμενη στα 
παραπάνω, δεν εφαρμόζεται για το συγκεκριμένο ακίνη¬ 
το. 

Άρθρο 17 

1. Με την επιφύλαξη των διατάξεων των παραγράφων 9 
και 11 του άρθρου 12 του ν. 2238/1994, όπως ισχύει σή¬ 
μερα, οι τόκοι ομολόγων του Ελληνικού Δημοσίου, οι 
οποίοι καταβάλλονται από 1.1.2000 μέχρι και 31.7.2001 
σε κατοίκους της ημεδαπής, φορολογούνται αυτοτελώς 
στο σύνολό τους σύμφωνα με όσα ορίζονται στην παρά¬ 
γραφο 8 του πιο πάνω άρθρου και νόμου. Σε αυτήντην πε¬ 
ρίπτωση, όταν δικαιούχοι των τόκων είναι τράπεζες ή 
ασφαλιστικές εταιρίες που λειτουργούν στην Ελλάδα, ο 
φόρος που παρακρατείται εκπίπτει εξ ολοκλήρου από το 
φόρο που αναλογεί στο φορολογούμενο εισόδημα αυτών 
των νομικών προσώπων. Τυχόν πιστωτικό υπόλοιπό του 
δεν επιστρέφεται. 

2. Οι τόκοι της προηγούμενης παραγράφου που κατα¬ 
βάλλονται κατά το ως άνω χρονικό διάστημα σε μόνιμους 
κατοίκους του εξωτερικού απαλλάσσονται από το φόρο 
εισοδήματος στο σύνολό τους. 

Άρθρο 18 

1. Οι ετήσιες τακτικές κρίσεις των αξιωματικών, ανθυ- 
πασπιστών και υπαξιωματικών των Ενόπλων Δυνάμεων 
του έτους 2000 θα γίνουν τους μήνες Μάιο και Ιούνιο του 
τρέχοντος έτους. Οι ετήσιες τακτικές κρίσεις των αξιω¬ 
ματικών, ανθυπασπιστών και υπαξιωματικών του Λιμενι¬ 
κού Σώματος του έτους 2000 θα γίνουν τους μήνες Μάιο, 
Ιούνιο και Ιούλιο του τρέχοντος έτους. 

2. Οι ημερομηνίες και προθεσμίες που αναφέρονται στο 
ν. 2439/1996 (ΦΕΚ219Α'), σταν.δ. 445/1974 (ΦΕΚ160Α'), 
139/1969 (ΦΕΚ 57 Α') και 649/1970 (ΦΕΚ176Α') και στον. 
773/1978 (φεκ 59 α') και στο ν. 2329/1995 (ΦΕΚ 172 Α'), 
όπως ισχύουν σήμερα, και έχουν σχέση με τη διαδικασία 
συγκλήσεως των αρμόδιων συμβουλίων κρίσεων και προ¬ 
αγωγών και την κύρωση των πινάκων, μετατίθενται, για τη 
διενέργεια των κρίσεων της προηγούμενης παραγράφου 
δύο (2) μήνες αργότερα. 

3. Η ισχύς του παρόντος άρθρου αρχίζει από την 1η 
Μαρτίου 2000. 

Άρθρο 19 

1. Μελέτες, ενέργειες και έργα των Περιφερειακών Επι¬ 
χειρησιακών Προγραμμάτων (Π.Ε.Π.) ή άλλων προγραμ¬ 


μάτων δράσης που προβλέπονται από το Κοινοτικό Πλαί¬ 
σιο Στήριξης (Κ.Π.Σ.) των Οργανισμών Τοπικής ή Νομαρ¬ 
χιακής Αυτοδιοίκησης ή κάθε άλλης υπηρεσίας ή νομικού 
προσώπου του, κατά το άρθρο 51 του ν. 1892/1990, όπως 
αυτό κάθε φορά ισχύει, δημόσιου τομέα και αφορούν έρ¬ 
γα εκπαιδευτικών υποδομών, μπορούν να εκτελούνται με 
ανάθεση κατόπιν διαπραγματεύσεων από τον Οργανισμό 
Σχολικών Κτιρίων Α.Ε., με την ιδιότητα του ενδιάμεσου 
φορέα, κατά τις διατάξεις της Οδηγίας 92/50/ΕΟΚ, εφό¬ 
σον συντρέχει περίπτωση εφαρμογής της και μετά από 
απόφαση των αρμόδιων κατά περίπτωση οργάνων. 

2. α) Η κατά τις διατάξεις του άρθρου 3 του ν.δ. 
4545/1996 (ΦΕΚ 190 Α') θέση Εφόρου των Γ ραφείων της 
Ακαδημίας Αθηνών, μετά την καθ' οιονδήποτε τρόπο απο¬ 
χώρηση του υπηρετούντο στη θέση αυτή, εξομοιώνεται 
ως προς κάθε συνέπεια με θέση και βαθμό Γενικού Διευ¬ 
θυντή και η πλήρωσή της γίνεται ύστερα από προκήρυξη 
που εκδίδεται με απόφαση της Συγκλήτου της Ακαδημίας 
Αθηνών, η οποία εγκρίνεται από τον Υπουργό Εθνικής 
Παιδείας και Θρησκευμάτων. 

β) Ο Έφορος των Γ ραφείων της Ακαδημίας Αθηνών συ¬ 
ντονίζει, ελέγχει και εποπτεύει το έργο όλων των διοικητι¬ 
κών, οικονομικών και τεχνικών υπηρεσιών του Ιδρύματος 
και είναι υπεύθυνος για την εύρυθμη λειτουργία τους και 
την εκτέλεση των αποφάσεων της Συγκλήτου και μπορεί 
να μετέχει στις συνεδριάσεις της χωρίς ψήφο. 

γ) Δικαίωμα υποβολής υποψηφιότητας για τη θέση του 
Εφόρου έχουν μόνιμοι δημόσιοι διοικητικοί υπάλληλοι ή 
υπάλληλοι της Ακαδημίας Αθηνών ή άλλων νομικών προ¬ 
σώπων δημοσίου δικαίου, που εποπτεύονται από το 
Υπουργείο Εθνικής Παιδείας και Θρησκευμάτων, οι οποί¬ 
οι διαθέτουν τα τυπικά και ουσιαστικά προσόντα που 
απαιτούνται σύμφωνα με τις διατάξεις των άρθρων 82 και 
83 παρ. 7 και, κατά την πρώτη εφαρμογή, της παρ. 5 του 
άρθρου δεύτερου του ν. 2683/1999 για την προαγωγή 
στο βαθμό του Γενικού Διευθυντή. Η επιλογή του Εφόρου 
γίνεται με απόφαση της Συγκλήτου της Ακαδημίας. 

δ) Χρέη υπηρεσιακού συμβουλίου για την εν γένει υπη¬ 
ρεσιακή κατάσταση του Εφόρου των Γ ραφείων της Ακα¬ 
δημίας Αθηνών εκτελεί η Σύγκλητος της Ακαδημίας Αθη¬ 
νών. Η Σύγκλητος με αιτιολογημένη απόφασή της μπορεί 
να απαλλάξει τον κατά τις διατάξεις του παρόντος άρ¬ 
θρου διοριζόμενο Έφορο από τα καθήκοντα του Εφόρου 
των Γ ραφείων της Ακαδημίας Αθηνών, επιστρέφει στην 
υπηρεσία από την οποία προέρχεται, εφαρμοζομένων κα¬ 
τά τα λοιπά των διατάξεων των τριών τελευταίων εδαφίων 
της παρ. 8 του άρθρου 82 του ν. 2683/1999 "Κύρωση Κώ¬ 
δικα Κατάστασης Δημοσίων Πολιτικών Διοικητικών Υπαλ¬ 
λήλων Ν.Π.Δ.Δ.". Κατά τα λοιπά για τη θέση του Εφόρου 
εξακολουθούν να ισχύουν οι διατάξεις του άρθρου 1 παρ. 
11 του ν. 1894/1990. 

3. Στην παράγραφο 25 του άρθρου 6 του ν. 2240/1994 
(ΦΕΚ 153 Α') προστίθεται εδάφιο ως εξής: 

"Σε μη αστικές περιοχές, οι οποίες εξυπηρετούνται με 
αστική συγκοινωνία, η οικεία Νομαρχιακή Αυτοδιοίκηση 
πραγματοποιεί τη μεταφορά μαθητών σχολείων πρωτο¬ 
βάθμιας και δευτεροβάθμιας εκπαίδευσης με κάθε κα¬ 
τάλληλο μεταφορικό μέσο δημόσιας χρήσης και, εάν δεν 
υπάρχει, με ιδιωτικής χρήσης μεταφορικά μέσα που πλη¬ 
ρούν τους όρους ασφαλείας μεταφοράς μαθητών. Η 
ισχύς της παρούσας διάταξης αρχίζει από 1.9.1999." 

4. α) Η ισχύς της διάταξης της παραγράφου 8 του άρ¬ 
θρου 9 του ν. 2575/1998 (ΦΕΚ 23 Α') παρατείνεται μέχρι 

31 Δεκεμβρίου 2006. Ως σπουδαστές Α.Δ.Σ.Ε.Ν. νοούνται 
οι σπουδαστές Α.Ε.Ν.. Για τα θέματα της εκπαίδευσης επί 
πλοίου των σπουδαστών εφαρμόζεται η κείμενη νομοθε¬ 
σία. 

β) Στο άρθρο 11 του ν. 2638/1998 (ΦΕΚ 204 Α') προστί¬ 
θεται παράγραφος 8, ως ακολούθως: 

"8. α) Ως ανώτατο όριο ηλικίας διορισμού σε θέσεις Ε.Π. 
καθηγητή ή επίκουρου καθηγητή των Α.Ε.Ν. ορίζεται το 
45ο έτος, που μπορεί να αυξηθεί μέχρι το 50ό, κατά ίσο 
αριθμό ετών προϋπηρεσίας του υποψηφίου στο Δημόσιο 
ή Ν.Π.Δ.Δ. ή οργανισμούς κοινής ωφέλειας ή σε μεγάλη 
δημόσια ή ιδιωτική παραγωγική ή ναυτιλιακή μονάδα 
στην Ελλάδα ή στο εξωτερικό, σχετικής με το αντικείμενο 
της θέσης που πρόκειται να καλυφθεί ή διδακτικού έργου 
σε τριτοβάθμια εκπαίδευση στην Ελλάδα ή το εξωτερικό. 
Η προϋπηρεσία πρέπει να έχει διανυθεί μετά την κτήση 
του αντίστοιχου πτυχίου τριτοβάθμιας εκπαίδευσης, 
όταν πρόκειται περί γενικών και τεχνικών μαθημάτων, και 
μετά την κτήση του διπλώματος εμπορικού ναυτικού Α' 
τάξεως, όταν πρόκειται περί ναυτικών μαθημάτων. 

β) Για τις λοιπές βαθμίδες Ε.Π. των Α.Ε.Ν. εφαρμόζεται 
για τα θέματα αυτά ο υπαλληλικός κώδικας." 

γ) Προκηρύξεις πλήρωσης θέσεων Ε.Π. Α.Ε.Ν. που εκ- 
κρεμούν και προβλέπουν ως όριο διορισμού το 45ο έτος 
ηλικίας δεν θίγονται. 

δ) Η παράγραφος 1 του άρθρου 22 του ν. 2638/1998 
τροποποιείται ως ακολούθως: 

Ί.α) Τα θέματα εισαγωγής των σπουδαστών, σχετικά 
με τα προσόντα, την εξέταση σε ειδικά μαθήματα, τη διά¬ 
κριση κατηγοριών υποψηφίων και κάθε άλλη σχετική λε¬ 
πτομέρεια ρυθμίζονται με κοινή απόφαση των Υπουργών 
Εμπορικής Ναυτιλίας και Εθνικής Παιδείας και Θρησκευ¬ 
μάτων. 

β) Σε κάθε περίπτωση στις Α.Ε.Ν. εισάγονται κάτοχοι 
απολυτηρίου ενιαίου λυκείου ή άλλου ισότιμου τίτλου. 
Κατ' εξαίρεση εισάγονται και κάτοχοι τίτλου Τ.Ε.Ε., κατά 
προτεραιότητα ναυτικού - ναυτιλιακού τομέα, οι οποίοι 
υποβάλλονται, πριντην εισαγωγή τους, σε συμπληρωμα¬ 
τική εκπαίδευση σε Α.Ε.Ν. διάρκειας δύο (2) μέχρι έξι (6) 
μηνών. Τα εκπαιδευτικά και λειτουργικά θέματα της εκ¬ 
παίδευσης αυτής και κάθε σχετική λεπτομέρεια ρυθμίζο¬ 
νται με την κοινή απόφαση της περίπτωσης α'. 

γ) Ο αριθμός εισαγωγής για κάθε κατηγορία σπουδα¬ 
στών και για κάθε Α.Ε.Ν. ορίζεται κάθε φορά με κοινή από¬ 
φαση των Υπουργών Εμπορικής Ναυτιλίας και Εθνικής 
Παιδείας και Θρησκευμάτων." 

5. Από τις υφιστάμενες θέσεις διακόνων, που έχουν συ- 
σταθεί με το ν.δ. 1398/1973 (ΦΕΚ 112 Α') για την Ιερά 
Αρχιεπισκοπή Αθηνών και τις Ιερές Μητροπόλεις της 
Εκκλησίας της Ελλάδος, μετατρέπονται εκατό (100) σε 
θέσεις λαϊκών υπαλλήλων με αντίστοιχη μείωση των θέ¬ 
σεων των διακόνων. Η κατανομή των θέσεων αυτών στην 
Ιερά Αρχιεπισκοπή Αθηνών και τις Ιερές Μητροπόλεις γί¬ 
νεται κατά κλάδους, με απόφαση του Υπουργού Εθνικής 
Παιδείας και Θρησκευμάτων, που εκδίδεται ύστερα από 
πρόταση της Διαρκούς Ιεράς Συνόδου (Δ.Ι.Σ.) και δημο¬ 
σιεύεται στην Εφημερίδα της Κυβερνήσεως. 

Για το προσωπικό που θα προσληφθεί στις παραπάνω 
θέσεις ισχύουν οι διατάξεις της παρ. 5 του άρθρου 20 του 
ν. 1476/1984 (ΦΕΚ136Α'). 

6. Στο άρθρο 5 παρ. 1 του ν. 2517/1997 προστίθεται εδά¬ 
φιο γ'ως εξής: 

"γ) Τα μέλη Δ. Ε. Π., καθώς επίσης καιτα μέλη των λοιπών 


κατηγοριών προσωπικού, που υπηρετούν σε καταργού- 
μενα Γ ενικά Τ μήματα μετακινούνται σε άλλα Τ μήματατου 
οικείου Α.Ε.Ι., χωρίς να απαιτείται η συνδρομή των προϋ¬ 
ποθέσεων που προβλέπονται στο εδάφιο α' της παρού¬ 
σας παραγράφου σχετικά με το χρόνο προϋπηρεσίας και 
την αυτοδυναμία του Γ ενικού Τ μήματος. Γ ια τη μετακίνη¬ 
ση απαιτείται αίτηση του ενδιαφερομένου προς τη Σύ¬ 
γκλητο και προςτο Τμήμα υποδοχής. Η μετακίνηση πραγ¬ 
ματοποιείται με πράξη του Πρύτανη, ύστερα από αιτιολο¬ 
γημένη γνώμη της Γενικής Συνέλευσης του Τμήματος 
υποδοχής και της Συγκλήτου. Στο προεδρικό διάταγμα 
κατάργησης του Γενικού Τμήματος μπορεί να ορίζονται 
πρόσθετες προϋποθέσεις για την πραγματοποίηση των 
ανωτέρω μετακινήσεων, καθώς επίσης και κάθε άλλη σχε¬ 
τική λεπτομέρεια." 

7. Η παρ. 2 του άρθρου 24 του ν. 1868/1989 (ΦΕΚ 230 
Α'), όπωςτροποποιήθηκε μετηνπαρ. 1 του άρθρου 37του 
ν. 2145/1993 (ΦΕΚ 88 Α'), εφαρμόζεται αναλόγως και για 
τους δικηγόρους που υπηρετούν στο Συνήγορο του Πο¬ 
λίτη ως ειδικοί επιστήμονες ή βοηθοί επιστήμονες και τε¬ 
λούν σε υποχρεωτική αναστολή άσκησης του λειτουργή¬ 
ματος τους. 

Άρθρο 20 

1. Η προθεσμία για την αύξηση του κεφαλαίου των υφι¬ 
στάμενων ανωνύμων εταιρειών και εταιρειών περιορισμέ¬ 
νης ευθύνης, που έχουν κεφάλαιο κατώτερο από αυτό 
που ορίζεται στην παράγραφο 2 του άρθρου 8 του κ.ν. 
2190/1920 και στην παράγραφο 1 του άρθρου 4 του ν. 
3190/1955 αντίστοιχα, παρατείνεται, αφότου έληξε, μέ¬ 
χρι και την 30.9.2000. 

2. Για τις υφιστάμενες ανώνυμες εταιρίες και εταιρίες 
περιορισμένης ευθύνης, που δεν θα προβούν σε αύξηση 
του κεφαλαίου τους μέσα στην προθεσμία της προηγού¬ 
μενης παραγράφου, έχουν ανάλογη εφαρμογή οι διατά¬ 
ξεις των παραγράφων 2 και 4 του άρθρου 11 του ν. 
2579/1998, αντίστοιχα. 

Άρθρο 21 

1. Η διάταξη της παραγράφου 4 του άρθρου 12 του ν. 
2731/1999 (ΦΕΚ 138 Α'/5.7.1999) τροποποιείται ως εξής: 

"4. Με απόφαση του Υπουργού Εξωτερικών συνιστάται 
Επιτροπή Πιστοποίησης και Αξιολόγησης των Μ.Κ.Ο.. 
Έργο της Επιτροπής αυτής είναι η πιστοποίηση της κα¬ 
ταλληλότητας των προγραμμάτων, ο σχεδιασμός, καθώς 
και η αξιολόγηση αυτών. Η σύσταση της Επιτροπής είναι 
εννεαμελής και δύνανται να συμμετέχουν υπηρεσιακά 
στελέχη του Υπουργείου Εξωτερικών, τα οποία διαθέ¬ 
τουν την απαιτούμενη τεχνογνωσία και εμπειρία, καθώς 
και εξωτερικοί εμπειρογνώμονες. 

2. Συστήνεται στο Υπουργείο Εξωτερικών Ειδική Επι¬ 
τροπή για τη σύνταξη Προξενικού Κώδικα, στην οποία με¬ 
τέχουν δύο (2) ανώτατοι ή ανώτεροι υπάλληλοι του Δι¬ 
πλωματικού Σώματος, ένας (1) εκπρόσωπος του Υπουρ¬ 
γείου Εξωτερικών με ειδική επιστημονική εμπειρία στα 
θέματα αυτά και πέντε (5) μέλη Δ.Ε.Π. βαθμιδών Καθηγη¬ 
τή, Αναπληρωτή Καθηγητή ή Επίκουρου Καθηγητή, με 
συναφές γνωστικό αντικείμενο. Η σύνθεση της Επιτρο¬ 
πής ορίζεται με απόφαση του Υπουργού Εξωτερικών. Με 
κοινή απόφαση των Υπουργών Εξωτερικών και Οικονομι¬ 
κών καθορίζεται η αποζημίωση των μελώντης Επιτροπής. 

3. Μετά την παράγραφο 12 του άρθρου 6 του ν. 
2730/1999 (ΦΕΚ 130 Α') προστίθεται παράγραφος 13 που 
έχει ως εξής: 

"13. Επιτρέπεται η αναγκαστική απαλλοτρίωση ακινή¬ 
των υπέρ και με δαπάνη του Ιδρύματος Μείζονος Ελληνι¬ 
σμού (Ι.Μ.Ε.) για την κατασκευή κτισμάτων και εγκατα¬ 
στάσεων προς δημόσια ωφέλεια εντός της περιοχής της 
οριζόμενης δυτικά και νότια των σημερινών ορίων της 
ιδιοκτησίας του Ι.Μ.Ε. και μέχρι τις εγκεκριμένες οδούς 
Θέμιδος και Πολυκράτους (ΦΕΚ 1049 Δ'/1995). Στην 
απαλλοτριούμενη έκταση θα διαμορφωθεί πολυδύναμο 
πολιτιστικό κέντρο που θα προβάλλει την ιστορία και τα 
επιτεύγματα του Μείζονος Ελληνισμού και θα χρησιμο¬ 
ποιηθεί για την Πολιτιστική Ολυμπιάδα." 

4. Για την εξυπηρέτηση του κοινού, τα Μουσεία, οι 
Αρχαιολογικοί Χώροι, οι Συλλογές, οι Πινακοθήκες που 
ανήκουν ή εποπτεύονται από το Υπουργείο Πολιτισμού, 
λειτουργούν και φυλάσσονται σε ετήσια βάση και με το 
απαραίτητο προσωπικό ανά κλάδο και ειδικότητα, κατά 
τις Κυριακές και εξαιρέσιμες ημέρες, σύμφωνα με τον 
προγραμματισμό του Υπουργείου Πολιτισμού περί θερι¬ 
νού και χειμερινού ωραρίου λειτουργίας Μουσείων - 
Αρχαιολογικών Χώρων της επικράτειας. 

Άρθρο 22 

1. Οι διατάξεις της παραγράφου 1 του άρθρου 9του ν.δ. 
4109/1960 "Περίτροποποιήσεως και συμπληρώσεωςτης 
περί Ελληνικού Οργανισμού Τουρισμού Νομοθεσίας και 
άλλων τινών διατάξεων" (ΦΕΚ 153 Α') ισχύουν από τη δη¬ 
μοσίευση του παρόντος και χωρίς καμία άλλη διατύπωση 
για άλατα ακίνητα που ανήκουν στο Ελληνικό Δημόσιο, τα 
οποία μέχρι τη θέση σε ισχύ του ν. 2636/1998 "Σύσταση 
εταιριών για τη διοργάνωση καλλιτεχνικών εκδηλώσεων 
και για τη διαχείριση της περιουσίας του Ε.Ο.Τ., σύσταση 
Εθνικού Συμβουλίου Τουρισμού και τροποποιήσεις της 
νομοθεσίας για τον τουρισμό" (ΦΕΚ 198 Α') είχαν χαρα- 
κτηρισθεί ως "Τουριστικά Δημόσια Κτήματα" και η διοίκη¬ 
ση και διαχείρισή τους είχε ανατεθεί στον Ελληνικό Οργα¬ 
νισμό Τουρισμού, σύμφωνα με τις διατάξεις των παρα¬ 
γράφων 1 και 2 του άρθρου 12α του ν.δ. 180/1946 "Περί 
κυρώσεως, τροποποιήσεως και συμπληρώσεως του ν.δ. 
της 6 Μάίου περί Τουριστικών Τόπων, οργανώσεως καιδι- 
οικήσεως αυτών", όπως το άρθρο αυτό προστέθηκε με το 
άρθρο 2 του α.ν. 827/1948. 

Για τη διοίκηση και τη διαχείριση των ακινήτων αυτών 
ισχύει η παράγραφος 6 του άρθρου 13 του ν. 2636/1998. 

2. Οι μισθώσεις των ακινήτων της παραγράφου 1 ή τμη¬ 
μάτων αυτών δεν υπάγονται στις διατάξεις της νομοθε¬ 
σίας για τις εμπορικές μισθώσεις, ανεξαρτήτως του χρό¬ 
νου συνάψεώς τους. 

3. Οι μισθώσεις που έχουν συναφθεί μέχρι τη δημοσίευ¬ 
ση του παρόντος μεταξύ του Ελληνικού Οργανισμού Του¬ 
ρισμού και τρίτων, με τις οποίες παραχωρήθηκε η χρήση 
τμήματος ακινήτου της προηγούμενης παραγράφου, κα- 
ταγγέλονται με απόφαση του Γενικού Γραμματέα του 
Ελληνικού Οργανισμού Τουρισμού, η οποία επιδίδεται 
στον μισθωτή, εφόσον η συνέχισή τους είναι ασυμβίβα¬ 
στη προς τηντουριστική αξιοποίησητου συνόλουτου ακι¬ 
νήτου για το οποίο πρόκειται. Το ασυμβίβαστο της συνέ- 
χισηςτηςμίσθωσηςτμήματοςακινήτουτεκμαίρεται, στην 
περίπτωση που ο Ελληνικός Οργανισμός Τουρισμού προ¬ 
βαίνει στην ανάθεση τηςτουριστικήςαξιοποίησηςτου συ¬ 
νόλου του ακινήτου ύστερα από δημόσιο διαγωνισμό για 
την επιλογή μισθωτή. 

Ο μισθωτής οφείλει να αποδώσει τη χρήση του μισθίου 


με την επίδοση της καταγγελίας. Σε περίπτωση καθυστε- 
ρήσεως της αποδόσεως για χρονικό διάστημα πέραν των 
πέντε (5) ημερών από την επίδοση της καταγγελίας εκδί- 
δεται από το Γενικό Γραμματέα του Ε.Ο.Τ. πρωτόκολλο 
διοικητικής αποβολής και πρωτόκολλο αποζημιώσεως 
αυθαίρετης χρήσης. Κατά των πρωτοκόλλων αυτών επι¬ 
τρέπεται ανακοπή μέσα σε προθεσμία δεκαπέντε (15) 
ημερών από την επίδοσή τους. Η προθεσμία της ανακο¬ 
πής και η άσκησή της δεν αναστέλλουν την εκτέλεση των 
πρωτοκόλλων. 

Άρθρο 23 

1. Στο προσωπικό του Οργανισμού Εργατικής Εστίας 
(Ο.Ε.Ε.) που προσλήφθηκε ή προσλαμβάνεται με σχέση 
εργασίας ιδιωτικού δικαίου ορισμένου χρόνου, για την 
κάλυψη των αναγκών των Βρεφονηπιακών Σταθμών του 
Οργανισμού, καταβάλλονται οι πάσης φύσεως προβλε- 
πόμενες αποδοχές, από την ημέρα έναρξης της απασχό¬ 
λησής του μέχρι τη λύση της σχετικής σύμβασης. 

2. Η διάταξη της παραγράφου 2 περίπτωση στ'του άρ¬ 
θρου 22 του ν. 2469/1997 (ΦΕΚ 38 Α'), καθώς και η διάτα¬ 
ξη της παραγράφου 1 περίπτωση στ' του π.δ. 67/1997 
(ΦΕΚ 61 Α') έχουν ισχύ και για το Γ'Κοινοτικό Πλαίσιο Στή¬ 
ριξης· 

3. Οι εργαζόμενοι στο Πρακτορείο Εφημερίδων Αθη¬ 
ναϊκού Τύπου Α.Ε., οι οποίοι απολύθηκαν από αυτό κατά 
το χρονικό διάστημα από 31.12.1999 μέχρι τη δημοσίευ¬ 
ση του παρόντος, έχουν δικαίωμα να λάβουν εφάπαξ βοή¬ 
θημα από το Τ.Σ. Ε.Υ. Π., σύμφωνα με τις καταστατικές του 
διατάξεις, χωρίς την προϋπόθεση της συνταξιοδότησης 
από φορέα κύριας ασφάλισης, εφόσον ασκήσουν το δι¬ 
καίωμα αυτό με αίτησή τους μέχρι 30.6.2000 και δεν ανέ- 
λαβαν εργασία ασφαλιστέα στο Ταμείο μετά τη δημοσί¬ 
ευση του νόμου αυτού. 

Όσοι από τους πιο πάνω ασφαλισμένους κάνουν χρήση 
του δικαιώματος λήψεως εφάπαξ βοηθήματος και αναλά¬ 
βουν εκ νέου εργασία ασφαλιστέα στο Ταμείο, δεν έχουν 
δικαίωμα λήψεως δεύτερου εφάπαξ βοηθήματος κατά τη 
συνταξιοδότησή τους, αλλά μόνο επιστροφή των ατομι¬ 
κών τους εισφορών, σύμφωνα με τις εκάστοτε ισχύουσες 
γενικές διατάξεις περί επιστροφής εισφορών. 

Άρθρο 24 

Συμβάσεις εργασίας ορισμένου χρόνου του προσωπι¬ 
κού όλων των ειδικοτήτων των Τομέων και των Γραφείων 
Αποκατάστασης Σεισμοπλήκτων (Τ.Α.Σ. και Γ.Α.Σ.), που 
έχουν συναφθεί σύμφωνα με τις διατάξεις της παρ. 3 του 
άρθρου 20 και τη διαδικασία του άρθρου 21 του ν. 
2190/1994, καθώς και της παρ. 6 του άρθρου 13 του ν. 
2266/1994 είτε εξακολουθούν να ισχύουν είτε έχουν λήξει 
την 31.12.1999 και μεταγενέστερα, καθώς και όμοιες συμ¬ 
βάσεις που έχουν συναφθεί για τη στελέχωση των Τ.Α.Σ. 
και Γ.Α.Σ. Αττικής, σύμφωνα με τις διατάξεις του άρθρου 
20 του ν. 2190/1994, παρατείνονται αυτοδίκαια μέχρι 
7.9.2000. 

Άρθρο 25 

Ρυθμίσεις θεμάτων Γ ενικής Γ ραμματείας 
Δημόσιας Διοίκησης 

1. Το πρώτο εδάφιο της παραγράφου 12 του άρθρου 
δεύτερου του ν. 2683/1999 αντικαθίσταται ως εξής: 

"Τα δευτεροβάθμια υπηρεσιακά συμβούλια συγκρο¬ 
τούνται την 1η Ιανουάριου 2001." 

2. Μετά το πρώτο εδάφιο της παρ. 4 του άρθρου 6 του 
ν. 2477/1997, όπως η παράγραφος αυτή αντικαταστάθη- 
κε με την παρ. 3 του άρθρου 24 του ν. 2738/1999 (ΦΕΚ180 
Α'), προστίθεται, από τότε που ίσχυσε ο ν. 2738/ 1999, 
εδάφιο που έχει ως εξής: 

"Κατά την πρώτη εφαρμογή της παρούσας διάταξης, τα 
τυπικά προσόντα για την πλήρωση της θέσης του Γενικού 
Επιθεωρητή είναι τα οριζόμενα στο πρώτο εδάφιο της 
παρ. 5 του άρθρου δεύτερου των μεταβατικών διατάξεων 
του ν. 2683/1999 (ΦΕΚ 19 Α') για την προαγωγή στο βαθ¬ 
μό του Γ ενικού Διευθυντή, τα οποία θα πρέπει να συντρέ¬ 
χουν κατά το χρόνο λήξεως της προθεσμίας υποβολής 
των αιτήσεων για απόσπαση στη θέση αυτή." 

3. Οι αποφάσεις που εκδίδονται μετά την υπ' αριθ. 
2073337/8012/0022/22.12.1998 (ΦΕΚ 1317 Β/1998), κοι¬ 
νή υπουργική απόφαση, η οποία εκδόθηκε σε εφαρμογή 
της παρ. 7 του άρθρου 13 του ν. 2470/1997 και ρυθμίζουν 
την κατανομή χρηματικών διαθεσίμων που απομένουν ως 
υπόλοιπο μετά την απόδοση στο Δημόσιο του κινήτρου 
απόδοσης από τον υπολογισμό του ποσοστού 9% επί των 
εσόδων του Εθνικού Τυπογραφείου (παρ. 15 του άρθρου 
2 του ν. 2349/1995), μπορούν να έχουν αναδρομική ισχύ 
μέχρι δύο (2) έτη. 

Ειδικά για το έτος 1998 η καταβολή του ανωτέρω υπο¬ 
λοίπου στους δικαιούχους γίνεται εντός τριμήνου από τη 
δημοσίευση του παρόντος, σύμφωνα με την υπ' αριθ. 
2/92381/0022/30.12.1999 κοινή υπουργική απόφαση. 

Άρθρο 26 

Ρυθμίσεις θεμάτων τοπικής αυτοδοίκησης 

Ι.α. Ηπαρ. 3του άρθρου 24 του π.δ. 410/1995 (ΦΕΚ231 
Α'), όπως αντικαταστάθηκε με την παρ. 8 του άρθρου 11 
του ν. 2503/1997 (ΦΕΚ 107 Α'), αντικαθίσταται ως εξής: 

"3. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης, Δημόσιας Τάξης, Περιβάλλοντος, Χωρο¬ 
ταξίας και Δημόσιων Έργων και Υγείας και Πρόνοιας, με¬ 
τά από γνώμη του Διοικητικού Συμβουλίου της Κ.Ε.Δ. Κ.Ε., 
καθορίζονται: α) οι αρμοδιότητες, τα καθήκοντα, τα δι¬ 
καιώματα και οι υποχρεώσεις των οργάνων της Δημοτι¬ 
κής Αστυνομίας, καθώς και ο τρόπος εκπαίδευσής τους, 
β) τα απαιτούμενα τυπικά και ουσιαστικά προσόντα όσων 
προσλαμβάνονται για τη στελέχωση της υπηρεσίας αυ¬ 
τής, τα αντικειμενικά κριτήρια με βάση τα οποία αξιολο¬ 
γούνται τα ουσιαστικά προσόντα, ο τρόπος και η διαδικα¬ 
σία και το όργανο πρόσληψης, καθώς και κάθε άλλη ανα¬ 
γκαία λεπτομέρεια για την εφαρμογή της παρούσας 
παραγράφου. Με όμοιο διάταγμα μπορεί να μεταφέρο- 
νται και να ασκούνται από τη Δημοτική Αστυνομία, αρμο¬ 
διότητες που ασκούνται από την Αγροφυλακή και να ρυθ¬ 
μίζονται θέματα υπηρεσιακής κατάστασης και μεταφο¬ 
ράς του προσωπικού που υπηρετεί στην Αγροφυλακή." 

β. Στο άρθρο 24 του π.δ. 410/1995 προστίθεται παρά¬ 
γραφος 4, που έχει ως εξής: 

"4. Το προσωπικό της Δημοτικής Αστυνομίας είναι ειδι¬ 
κοί ανακριτικοί υπάλληλοι κατά το άρθρο 34 του Κώδικα 
Ποινικής Δικονομίας για αδικήματα που εμπίπτουν στη 
σφαίρα των αρμοδιοτήτων της. Η προανάκριση ενεργεί- 
ται πάντοτε υπό την διεύθυνση και την εποπτεία του ει¬ 
σαγγελέα πλημμελειοδικών." 


γ. Η παράγραφος 2 του άρθρου 3 του ν. 2647/1998 
(ΦΕΚ 237 Α') αντικαθίσταται ως εξής: 

"2. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Δημόσιας Τάξης 
ορίζεται ο χρόνος έναρξης της άσκησης από τη Δημοτική 
Αστυνομία των αρμοδιοτήτων των περιπτώσεων 1 μέχρι 
και 16 της παραγράφου 1 του άρθρου 3 του ν. 2647/1998. 
Μέχρι τότε οι αρμοδιότητες αυτές εξακολουθούν να 
ασκούνται από τις αστυνομικές αρχές." 

2. Κατά παρέκκλιση των διατάξεων του άρθρου 18 του 
ν. 2539/1997, η κατανομή και τοποθέτηση των ελεγκτών 
εσόδων - εξόδων και εισπρακτόρων Ο.Τ.Α. α' βαθμού που 
υπηρετούν στις Δ.Ο.Υ. διενεργείται με απόφαση του Γενι¬ 
κού Γραμματέατης οικείας Περιφέρειας. Οι ανωτέρω κα- 
τανέμονται και τοποθετούνται στους δήμους και τις κοι¬ 
νότητες στις οποίες έχουν διοριστεί. Με την απόφαση κα¬ 
τανομής και τοποθέτησης μπορεί να ανατίθενται στους 
ανωτέρω, για χρονικό διάστημα δύο (2) ετών που μπορεί 
να παρατείνεται με απόφαση του Γ ενικού Γ ραμματέα Πε¬ 
ριφέρειας, καθήκοντα εισπράξεως και ελέγχου εσόδων - 
εξόδων και άλλων δήμων και κοινοτήτων της ίδιας Περι¬ 
φέρειας. Στην περίπτωση αυτή με την ίδια απόφαση ρυθ¬ 
μίζεται ο τρόπος επιμερισμού της δαπάνης για την πλη¬ 
ρωμή των αποδοχών τους μεταξύ των δήμων και Κοινοτή¬ 
των, τις ταμειακές ανάγκες των οποίων εξυπηρετούν οι 
ανωτέρω υπάλληλοι. 

3. Στους Βρεφονηπιακούς και Παιδικούς Σταθμούς των 
Ο.Τ.Α. α' βαθμίδας κρίνονται κατά προτεραιότητα για την 
κατάληψη θέσεων προϊσταμένων οργανικών μονάδων, 
(Διευθύνσεων, Τμημάτων, Γραφείων), οι υπάλληλοι των 
κλάδων ΤΕ Βρεφονηπιοκομίας και ΤΕ Νηπιαγωγών (προ¬ 
σωρινός) με τυπικό προσόν πτυχίο βρεφονηπιοκομίας, 
εφόσον έχουν και τα λοιπά τυπικά και ουσιαστικά προσό¬ 
ντα, σύμφωνα με τις κείμενες διατάξεις για κρίση και επι¬ 
λογή . Αν δεν υπάρχουν υπάλληλοι μετά ως άνω τυπικά και 
ουσιαστικά προσόντα, κρίνονται για την κατάληψη των ως 
άνω θέσεων και υπάλληλοι από τους υπόλοιπους υφιστά¬ 
μενους κλάδους. Κατά την πρώτη εφαρμογή της παρού¬ 
σας διάταξης δικαίωμα συμμετοχής στις κρίσεις για την 
κατάληψη των ανωτέρω θέσεων έχουν και όσοι υπηρε¬ 
τούν κατά την έναρξη ισχύος του παρόντος σε θέση προϊ¬ 
σταμένου οργανικής μονάδας ανεξαρτήτως κλάδου, 
εφόσον έχουν επιλεγεί για την κατάληψη της θέσης στην 
οποία υπηρετούν, ύστερα από κρίση του οικείου υπηρε¬ 
σιακού συμβουλίου. 

4. Για την άσκηση από τη Βουλή του κοινοβουλευτικού 
ελέγχου οι νομάρχες, οι δήμαρχοι και οι πρόεδροι των 
κοινοτήτων υποχρεούνται να παρέχουν άμεσα στους 
Υπουργούς όλα τα στοιχεία που ζητούνται από αυτούς 
και αφορούν θέματα των Ο.Τ.Α., καθώς και των νομικών 
τους προσώπων. Η μη παροχή ή η καθυστέρηση παροχής 
των στοιχείων συνιστά παράβαση υπηρεσιακού καθήκο¬ 
ντος, η οποία τιμωρείται ποινικώς και πειθαρχικώς σύμ¬ 
φωνα με τις κείμενες διατάξεις. 

5. Όπου στις διατάξεις των άρθρων 16 παρ. 1,28 παρ. 3 
δεύτερο εδάφιο, 31 παρ. 2, 58 παρ. 2, 59 παρ. 3, 73, 82 
παρ. 6, 7 και 8,89 παρ. 1,100 παρ. 2,104 παρ. 3,124 παρ. 
1,157 παρ. 1,163 παρ. 3 και 5,164 παρ. 2 και άρθρο δεύ¬ 
τερο παρ. 10 δεύτερο εδάφιο του ν. 2683/1999 "Κύρωση 
του Κώδικα Κατάστασης Δημοσίων Πολιτικών Διοικητι¬ 
κών Υπαλλήλων και Υπαλλήλων Ν.Π.Δ.Δ. και άλλες διατά¬ 
ξεις" (ΦΕΚ 19 Α') αναφέρεται ως αρμόδιος για την έκδοση 

της οικείας πράξης "υπουργός" για τους υπαλλήλους των 
Περιφερειών, την αντίστοιχη πράξη εκδίδει ο οικείος Γε¬ 
νικός Γραμματέας Περιφέρειας. 

6. Στο άρθρο 54 του ν. 2218/1994 προστίθεται παρά¬ 
γραφος τέταρτη ως εξής: 

"Το Γενικό Γραμματέα της Περιφέρειας ως Πρόεδρο 
του Περιφερειακού Ταμείου Ανάπτυξης, όταν απουσιάζει 
ή κωλύεται ή η θέση είναι κενή, αναπληρώνει ο αντιπρόε¬ 
δρος." 

7. α. Η ταμειακή υπηρεσία και η διαχείριση των εσόδων 
και εξόδων της Κ.Ε.Δ.Κ.Ε. ενεργείται από ίδια ταμειακή 
υπηρεσία αυτής, που συστήνεται και λειτουργεί σύμφω¬ 
να με όσα προβλέπονται στον Οργανισμό Εσωτερικής 
Υπηρεσίας της. 

β. Η ταμειακή υπηρεσία και η διαχείριση των εσόδων και 
εξόδωντωνΤ.Ε.Δ.Κ. μπορεί να ενεργείται ομοίως από ίδια 
ταμειακή υπηρεσία των Ενώσεων, εφόσον αυτή προβλέ- 
πεται στους Οργανισμούς Εσωτερικής Υπηρεσίας τους. 
Στις περιπτώσεις κατά τις οποίες δεν λειτουργούν ταμει¬ 
ακές υπηρεσίες στις Τ.Ε.Δ.Κ., η υπηρεσία αυτή διεξάγε¬ 
ται από την οικεία Δημόσια Οικονομική Υπηρεσία. Στην 
περίπτωση αυτή οι αναλήψεις από τους λογαριασμούς 
των Τ.Ε.Δ.Κ. γίνονται με χρηματικά εντάλματα υπογε¬ 
γραμμένα από τον Πρόεδρο του Διοικητικού Συμβουλίου 
τους. 

8. Η αρμοδιότητα χορήγησης αδειών ίδρυσης και λει¬ 
τουργίας των ερασιτεχνικών σχολών χορού για το Νομό 
Αττικής, που ασκείται από τον Υπουργό Πολιτισμού, με¬ 
ταβιβάζεται στο Νομαρχιακό Διαμέρισμα Αθηνών και στο 
Νομαρχιακό Διαμέρισμα Πειραιώς της Νομαρχιακής Αυ¬ 
τοδιοίκησης Αθηνών - Πειραιώς, στη Νομαρχιακή Αυτοδι¬ 
οίκηση Ανατολικής Αττικής και στη Νομαρχιακή Αυτοδιοί¬ 
κηση Δυτικής Αττικής. Το εκδοθέν, κατ' εφαρμογή των 
διατάξεων του άρθρου 28 παρ. Ιτουν. 1158/1981, προε¬ 
δρικό διάταγμα 457/1983 (ΦΕΚ 174 Α') εξακολουθεί να 
ισχύει. 

9. Με απόφαση του οικείου δημοτικού ή κοινοτικού συμ¬ 
βουλίου, που λαμβάνεται μέσα σε τρεις (3) μήνες από την 
έναρξη ισχύος του παρόντος νόμου, οφειλές προς τους 
δήμους ή τις κοινότητες, από τα τέλη επί των ακαθάρι¬ 
στων εσόδων του άρθρου 20 του ν. 2539/1997, οι οποίες 
έχουν βεβαιωθεί μέχρι την έναρξη ισχύος του παρόντος 
νόμου, μπορεί να καταβάλλονται σε μηνιαίες δόσεις, χω¬ 
ρίς πρόστιμα και προσαυξήσεις εκπρόθεσμης καταβο¬ 
λής. 

Με την ίδια απόφαση μπορεί να ορίζεται ότι, οφειλές 
από το τέλος επί των ακαθάριστων εσόδων που βεβαιώ¬ 
θηκαν, σύμφωνα με τις διατάξεις που ίσχυαν πριν από την 
έναρξη ισχύοςτου άρθρου 20τουν. 2539/1997, μπορεί να 
καταβάλλονται σε τριάντα (30) μηνιαίες δόσεις, μειωμέ¬ 
νες κατά ποσοστό μέχρι και εξήντα τοις εκατό (60%) χω¬ 
ρίς πρόστιμα και προσαυξήσεις. 

Με την ανωτέρω απόφαση του δημοτικού ή κοινοτικού 
συμβουλίου καθορίζονται η προθεσμία υποβολής της αί¬ 
τησης, οι μηνιαίες δόσεις, η διαδικασία και ο τρόπος κα¬ 
ταβολής τους, οι συνέπειες μη καταβολής μιας εκ των δό¬ 


σεων και κάθε σχετική λεπτομέρεια εφαρμογής της πα¬ 
ρούσας διάταξης. 

Ποσά που έχουν καταβληθεί για τις ανωτέρω βεβαιωμέ¬ 
νες οφειλές, μέχρι την ημερομηνία υποβολής της σχετι¬ 
κής αίτησης, δεν επιστρέφονται. 

10. Στη διάταξη της παρ. Ι.α. του άρθρου 10 του ν. 
2429/1996, όπως τροποποιήθηκε και ισχύει, προστίθεται, 
από την έναρξη ισχύος της, εδάφιο που έχει ως εξής: 

"Υλικό και εγκαταστάσεις που αναφέρονται στο προη¬ 
γούμενο εδάφιο, το οποίο έχει αναρτηθεί, επικολληθεί ή 
εγκατασταθεί, και συνθήματα που έχουν αναγραφεί σε 
εξωτερικούς ιδιωτικούς ή δημόσιους χώρους, πριν την 
έναρξη της προεκλογικής περιόδου, αφαιρείται την πρώ¬ 
τη ημέρατης προεκλογικής περιόδου καιαποκαθίστανται 
οι χώροι στην προτέρα κατάστασή τους, με ευθύνη και 
δαπάνες όσωνπροέβησαν στην ανάρτηση, επικόλληση ή 
αναγραφή ή διέθεσαν τους χώρους, καθώς και του υπο¬ 
ψήφιου βουλευτή. 

Άρθρο 27 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως, εκτός αν ορί¬ 
ζεται διαφορετικά σε επί μέρους διατάξεις του. 

Παραγγέλλομετη δημοσίευσητου παρόντος στην Εφη¬ 
μερίδα της Κυβερνήσεως και την εκτέλεσή του ως Νόμου 
του Κράτους. 

Αθήνα, 15 Μαρτίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ 

ΕΘΝΙΚΗΣ ΑΜΥΝΑΣ 

Β. ΠΑΠΑΝΔΡΕΟΥ 

Α. ΤΣΟΧΑΤΖΟ Π Ο ΥΛΟΣ 

ΕΞΩΤΕΡΙΚΩΝ 

ΕΘΝ. ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Γ. Α. ΠΑΠΑΝΔΡΕΟΥ 

Γ. ΠΑΠΑΝΤΩΝΙΟΥ 

ΑΝΑΠΤΥΞΗΣ 

ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ 

ΔΗΜΟΣΙΩΝ ΕΡΓΩΝ 

Ε. ΒΕΝΙΖΕΛΟΣ 

Κ. ΛΑΛΙΩΤΗΣ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΑΣ 

Γ. ΑΡΣΕΝΗΣ 

Γ. ΑΝΩΜΕΡΙΤΗΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΥΓΕΙΑΣ ΚΑΙ ΠΡΟΝΟΙΑΣ 

Μ. ΠΑΠΑΪΩΑΝΝΟΥ 

Λ. Π ΑΠ ΑΔΗ ΜΑΣ 

ΔΙΚΑΙΟΣΥΝΗΣ 

ΠΟΛΙΤΙΣΜΟΥ 

Ε. ΓΙΑΝΝΟΠΟΥΛΟΣ 

Ε. ΠΑΠΑΖΩΗ 

ΕΜΠΟΡΙΚΗΣ ΝΑΥΤΙΛΙΑΣ 

ΔΗΜΟΣΙΑΣ ΤΑΞΗΣ 

Σ. ΣΟΥΜΑΚΗΣ 

Μ. ΧΡΥΣΟΧΟΪΔΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 


Α. ΜΑΝΤΕΛΗΣ 

Θεωρήθηκε και τέθηκε η Μεγάλη Σφραγίδα του Κράτους 
Αθήνα, 15 Μαρτίου 2000 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΓΙΑΝΝΟΠΟΥΛΟΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713- 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεωνΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

300.000 » 

15.000 » 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































